cyanic-selkie/wikianc huggingface dataset:
വിവിയൻ കക്കൂരി
കൊച്ചി മുസിരിസ് ബിനാലെ 2018
ബ്രസീലിൻറെയും ഫോർട്ട്കൊച്ചിയുടെയും കൊളോണിയൽ ചരിത്രം കൊതുകുകളിലൂടെ പറയുന്ന ദി മൊസ്കിറ്റോ ഷ്രൈൻ, എന്ന പ്രതിഷ്ഠാപനമാണ് വിവിയൻ കക്കൂരി ബിനാലെയിൽ അവതരിപ്പിച്ചത്. ശബ്ദവും വെളിച്ചവും കൊണ്ടൊരുക്കിയിരിക്കുന്ന ഈ പ്രതിഷ്ഠാപനം കൊച്ചി-മുസിരിസ് ബിനാലെയുടെ വേദിയായ ഫോർട്ട്കൊച്ചി പെപ്പർഹൗസിലാണ് പ്രദർശിപ്പിച്ചിരുന്നത്. മുറിക്കുള്ളിലേക്ക് കടക്കുമ്പോൾ തന്നെ കൊതുകിൻറെ മൂളലാണ് എല്ലാവർക്കും കേൾക്കാനാകുന്നത്. കൊതുകുകൾ പരത്തുന്ന രോഗം വിവിധ ചരിത്രഘട്ടങ്ങളുടെ ഭാഗമായിട്ടുണ്ട്. അതോടൊപ്പം എന്തു കൊണ്ടാണ് കൊതുകുകളുടെ മൂളൽ മനുഷ്യനെ ഇത്രമാത്രം അലോസരപ്പെടുത്തുന്നതെന്ന ചോദ്യവും വിവിയൻ കക്കൂരി ഉയർത്തുന്നു. ശബ്ദത്തിലെ വൈവിദ്ധ്യങ്ങൾ കൊണ്ടും ഈ പ്രതിഷ്ഠ്ാപനം ശ്രദ്ധേയമാണ്. ഒരിടത്ത് കൊതുകുകൾ ഇണചേരുമ്പോൾ പുറപ്പെടുവിക്കുന്ന ശബ്ദമാണ് ഉപയോഗിച്ചിരിക്കുന്നത്. കൊതുകുവല കൊണ്ടുണ്ടാക്കിയ പ്രതിമയും ഉപയോഗിച്ചിരിക്കുന്നു. ശാസ്ത്രീയവും സാങ്കൽപ്പികവുമായ അംശങ്ങൾ കോർത്തിണക്കിയതാണ് ഈ പ്രതിഷ്ഠാപനം. അൾട്രാവയലറ്റ് രശ്മികൾ കൊണ്ട് കൊതുകുകൾ ശൂന്യാകാശത്തെത്തുന്നതായും ചിത്രീകരിച്ചിരിക്കുന്നു.
പുറം കണ്ണികൾ
വർഗ്ഗം:കലാകാരികൾ വർഗ്ഗം:കൊച്ചി-മുസിരിസ് ബിനാലെ 2018
സുനിത ജെയിൻ
ഒരു ഇന്ത്യൻ പണ്ഡിതയും നോവലിസ്റ്റും ചെറുകഥാകൃത്തും ഇംഗ്ലീഷിലെയും ഹിന്ദി സാഹിത്യത്തിലെയും കവയിത്രിയുമായിരുന്നു സുനിത ജെയിൻ (1940–2017). മുൻ ഇന്ത്യൻ പ്രൊഫസറും ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഹ്യുമാനിറ്റീസ് ആന്റ് സോഷ്യൽ സയൻസസ് വിഭാഗം മേധാവിയുമായിരുന്ന അവർ ഇംഗ്ലീഷിലും ഹിന്ദിയിലും 60-ലധികം പുസ്തകങ്ങൾ പ്രസിദ്ധീകരിച്ചു. കൂടാതെ നിരവധി ജൈന രചനകൾ ഇംഗ്ലീഷിലേക്ക് വിവർത്തനം ചെയ്യുകയും ചെയ്തു. ഇംഗ്ലീഷിലെ പോസ്റ്റ്-കൊളോണിയൽ സാഹിത്യങ്ങളുടെ വിജ്ഞാനകോശത്തിൽ ഫീച്ചർ ചെയ്യപ്പെട്ടിട്ടുണ്ട്. കൂടാതെ ദി വ്രീലാന്റ് അവാർഡ് (1969), മേരി സാൻഡോസ് പ്രൈറി സ്കൂണർ ഫിക്ഷൻ അവാർഡ് (1970, 1971) എന്നിവയ്ക്ക് അവർ അർഹയായി. 2004 ൽ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ ഭാരത സർക്കാർ അവർക്ക് നൽകി. 2015 ൽ അവർക്ക് ഹിന്ദിയിലെ മികച്ച സാഹിത്യ പ്രവർത്തനത്തിനുള്ള കെ.കെ. ബിർള ഫൗണ്ടേഷന്റെ വ്യാസ സമ്മാൻ ലഭിച്ചു. 2015 ൽ അവർക്ക് പശ്ചിമ ബംഗാളിലെ ബുർധ്വാൻ സർവകലാശാലയിൽ നിന്ന് ഓണററി ഡി. ലിറ്റ് ലഭിച്ചു.
മുൻകാലജീവിതം
1940 ജൂലൈ 13 ന് ഇന്ത്യൻ സംസ്ഥാനമായ ഹരിയാനയിലെ അംബാല ജില്ലയിൽ ഒരു ജൈന കുടുംബത്തിൽ ജനിച്ച സുനിതയുടെ കുടുംബം കൗമാരപ്രായത്തിൽ ഡൽഹിയിലേക്ക് മാറി. 18 -ആം വയസ്സിൽ ഡൽഹി സർവകലാശാലയിലെ ഇന്ദ്രപ്രസ്ഥ കോളേജിൽ നിന്ന് അവർ ബിഎ പൂർത്തിയാക്കി.
ബിരുദം നേടിയ ഉടൻ ഡൽഹിയിൽ വച്ച് വിവാഹം കഴിച്ചു. ഭർത്താവിനൊപ്പം ഒഹായോയിലെ ക്ലീവ്‌ലാൻഡിലേക്ക് പോയി. അതിനുശേഷം 1965-ൽ ലോംഗ് ഐലൻഡിലെ സ്റ്റോണി ബ്രൂക്കിൽ സ്ഥിരതാമസമാക്കുന്നതിന് മുമ്പ് സ്വിറ്റ്‌സർലൻഡിലെ സൂറിച്ചിലും ഇന്ത്യയിലെ ന്യൂ ഡൽഹിയിലും കുറച്ചുകാലം ചെലവഴിച്ചു. ജെയിൻ അമേരിക്കൻ ഇംഗ്ലീഷ് സാഹിത്യത്തിൽ ന്യൂയോർക്കിലെ സ്റ്റേറ്റ് യൂണിവേഴ്സിറ്റിയിൽ ബിരുദാനന്തരബിരുദം നേടി. 1968-ൽ അവർ നബ്രാസ്കയിലെ ലിങ്കണിലേക്ക് മാറി അവിടെ നെബ്രാസ്ക സർവകലാശാലയിൽ നിന്ന് ഡോക്ടറൽ ബിരുദം (പിഎച്ച്ഡി) നേടി.
എഴുത്ത്
22-ആം വയസ്സിൽ അവർ എഴുതാൻ തുടങ്ങി. ഹിന്ദിയിലും ഇംഗ്ലീഷിലും ചെറുകഥകളും നോവലുകളും കവിതകളും പ്രസിദ്ധീകരിച്ചു. 2000-ൽ പ്രസിദ്ധീകരിച്ച എ ഗേൾ ഓഫ് ഹെർ ഏജ് എന്ന നോവലും യഥാക്രമം 1980-ലും 1982-ലും പ്രസിദ്ധീകരിച്ച എ വുമൺ ഈസ് ഡെഡ്, യൂനക് ഓഫ് ടൈം ആന്റ് അദർ സ്റ്റോറീസ് എന്നീ രണ്ട് ചെറുകഥാ സമാഹാരങ്ങളും ഉൾപ്പെടുന്നു. അവർ ഏഴ് കവിതാ സമാഹാരങ്ങൾ പ്രസിദ്ധീകരിച്ചു. അവയിൽ ചില കവിതകൾ സെൻസം: കളക്ടഡ് പോയംസ് 1965-2000, അമേരിക്കൻ ദേശി ആന്റ് അദർ പോയംസ് എന്നീ ശീർഷകങ്ങളിൽ വീണ്ടും അച്ചടിച്ചു. കൂടാതെ, കുട്ടികൾക്കായി ദി മാംഗോ ട്രീ (2002) എന്ന പേരിൽ അവർ ഒരു പുസ്തകവും സാഹിത്യ വിമർശനം, ജോൺ സ്റ്റീൻബെക്കിന്റെ കൺസെപ്റ്റ് ഓഫ് എ മാൻ: ക്രിറ്റിക് സ്റ്റഡീസ് ഓഫ് ഹിസ് നോവൽസ് എന്നിവ എഴുതിയിട്ടുണ്ട്. അവരുടെ ചെറുകഥകൾ ഷോർട്ട് ഷോർട്ട് സ്റ്റോറീസ് യൂണിവേഴ്സൽ (1993) കൺസേർട്ട് ഓഫ് വോയ്‌സ്: ആൻ‌ ആൻ‌റ്റോളജി ഓഫ് വേൾഡ് വോയ്‌സ് ഇൻ ഇംഗ്ലീഷ് (1994). എന്നിവ രണ്ട് മൾട്ടി-റൈറ്റർ ചെറുകഥാ സമാഹാരങ്ങളിൽ ഉൾപ്പെടുത്തിയിട്ടുണ്ട്.
ഉദാത്തവാസ്തുവിദ്യ
കൂടുതൽ വായനയ്ക്ക്
വർഗ്ഗം:വാസ്തുകലാശൈലികൾ വർഗ്ഗം:വാസ്തുവിദ്യാചരിത്രം
ചെങ്ദെ മൗണ്ടൻ റിസോർട്ട്
ചൈനയിലെ ചെന്ദ്ദെ പട്ടണത്തിലുള്ള രാജകീയ കൊട്ടാരങ്ങളും ഉദ്യാനങ്ങളും ഉൾപ്പെടുന്ന ഒരു സമുച്ചയമാണ് ചെങ്ദ് മൗണ്ടിൻ റിസോർട്ട്(ചൈനീസ്:避暑山庄; ഇംഗ്ലീഷ്:Mountain Resort). ലിഗോങ് എന്നും ഇത് അറിയപ്പെടുന്നു. ചൈനയിലെ ഹെബെയ് പ്രവിശ്യയിലാണ് ഈ ചരിത്രകേന്ദ്രം സ്ഥിതിചെയ്യുന്നത്. ഇവിടത്തെ വൈവിധ്യവും സമ്പന്നവുമാർന്ന ഭൂദൃശ്യങ്ങളും വാസ്തുനിർമ്മിതികളും മറ്റും ഈ പ്രദേശത്തിന്റെ പ്രാധാന്യം വർദ്ധിപ്പിക്കുന്നു..
ക്വിങ് രാജവംശത്തിന്റെ കാലഘട്ടത്തിലാണ് ഈ പ്രദേശങ്ങളുടെ നിർമ്മാണം നടക്കുന്നത്. ഇതിന്റെ പണി പൂർത്തിയാകാൻ 89-വർഷങ്ങൾ വേണ്ടിവന്നു. 5.6 ചതുരശ്ര കിലോമീറ്റർ വിസ്തൃതിയിൽ വ്യാപിച്ച് കിടക്കുന്ന ഈ പ്രദേശത്തിനുള്ളിൽ നിരവധി ക്ഷേത്രങ്ങളും, കൊട്ടാരങ്ങളും, പഗോഡകളും മറ്റും ഉൾപ്പെടുന്നുണ്ട്.
ദ ഡാൻസിങ് കപ്പിൾ
ജാൻ സ്റ്റീൻ 1663-ൽ വരച്ച ഓയിൽ-ഓൺ-കാൻവാസ് പെയിന്റിംഗാണ് ഡാൻസിങ് കപ്പിൾ. മധ്യഭാഗത്ത് നൃത്തം ചെയ്യുന്ന ദമ്പതികളുള്ള ഒരു ബഹളമയമായ പാർട്ടിയാണ് ഇതിൽ ചിത്രീകരിക്കുന്നത്. വാഷിംഗ്ടൺ ഡി.സി.യിലെ നാഷണൽ ഗാലറി ഓഫ് ആർട്ട് വൈഡനർ ശേഖരത്തിലാണ് നിലവിൽ ഈ ചിത്രം പ്രദർശിപ്പിച്ചിരിക്കുന്നത്. ജാൻ സ്റ്റീൻ പെയിന്റിംഗിൽ വളരെ ഉത്സവ പ്രതീതിയുള്ള അന്തരീക്ഷം സൃഷ്ടിക്കുന്നു. ബ്രൂഗൽ പാരമ്പര്യത്തിൽ വളരെ പ്രചാരമുള്ള ഡച്ച് കലയിൽ നിരവധി പ്രതീകാത്മക പരാമർശങ്ങൾ ഉള്ള ഒരു പ്രാദേശിക ഗ്രാമ മേളയായ കെർമിസിലാണ് പെയിന്റിംഗിന്റെ ക്രമീകരണം.
അവലംബം
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ഉവാണ്ട ഗെയിം റിസർവ്വ്
ഉവാണ്ട ഗെയിം റിസർവ്വ്, (ഉവാണ്ട രുക്വ ഗെയിം റിസർവ് എന്നും അറിയപ്പെടുന്നു) തെക്കുപടിഞ്ഞാറൻ ടാൻസാനിയലെ രുക്വ താഴ്വരയിൽ സ്ഥിതിചെയ്യുന്ന ഒരു പരിസ്ഥിതി കരുതൽ ശേഖരമാണ്. കറ്റാവി ദേശീയോദ്യാനത്തിൻറെ കൂട്ടിച്ചേർക്കൽ ഭാഗമായ ഇതിൻറെ വിസ്തീർണ്ണം 4100 ചതുരശ്ര കിലോമീറ്ററാണ്. രുക്വ തടാകത്തിന്റെ പകുതിയോളം ഭാഗം ഈ ഗെയിം റിസർവ്വിൽ ഉൾപ്പെടുന്നു
അവലംബം
വർഗ്ഗം:സംരക്ഷിത മേഖലകൾ
സപ്തർഷികൾ
മരീചി, അത്രി, അംഗിരസ്സ്, പുലഹൻ, പുലസ്ത്യൻ, ക്രതു, വസിഷ്ഠൻ എന്നീ ഋഷിമാർ‌ സപ്തർഷികൾ എന്നറിപ്പെടുന്നു.
അവലംബം
വർഗ്ഗം:സപ്തർഷികൾ
ആൽമണ്ട് ബ്ലോസംസ്
സെയിന്റ് റെമി ഡി പ്രൂവെൻസ്, ആർലെസ് എന്നീ സ്ഥലങ്ങളായി 1888 1890 കാലയളവിലായി വിൻസന്റ് വാൻഗോഗ് എന്ന ഡച്ച് ചിത്രകാരൻ വരച്ച ഒരു കൂട്ടം ചിത്രങ്ങളിലെ ഒരു ചിത്രമാണ് ആൽമണ്ട് ബ്ലോസംസ്. ഇത്തരം പൂവിട്ടു നിൽക്കുന്ന മരങ്ങൾ വാൻ ഗോഗിന് ഇഷ്ടവിഷയമായിരുന്നു.ഇവ ഉണർവിനേയും,പ്രതീക്ഷയേയും പ്രതിനിധാനം ചെയ്യുന്നു. വാൻ ഗോഗ് സുന്ദരകലാരാധനയോടെ അവയെ അനുഭവിക്കുകയും, പൂവിട്ടുനിൽക്കുന്ന മരങ്ങളെ വരക്കുകയും, അതിൽ സന്തോഷം കണ്ടെത്തുകയും ചെയ്തു.ഈ ചിത്രത്തിൽ ജാപ്പനീസ് വരയുടേയും, ഇമ്പ്രഷനിസത്തിന്റേയും ഡിവിഷനിസത്തിന്റേയും, വുഡ്കട്ടിന്റേയും സ്വാധീനം കാണാം.
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
റെസ്പ്ലൻഡന്റ് ഷ്രബ്ഫ്രോഗ്
(ഇംഗ്ലീഷിൽ: Resplendent Shrubfrog) (ശാസ്ത്രീയ നാമം: Raorchestes resplendens) ആനമുടിയിൽ നിന്നാണ് ശാസ്ത്രജ്ഞർ ഇതിനെ കണ്ടെത്തിയത്. ചുവപ്പും ഓറഞ്ചും കലർന്ന ശരീരത്തിൽ നിറയെ കറുത്ത രൂപങ്ങൾ, ചുവന്ന കണ്ണ്. ഇതാണ് ഇവയുടെ രൂപം. ഇതിന്റെ ദേഹമാസകലം ഗ്രന്ഥികളാണ്. കൈ കാലുകൾ കുറിയവയായതിനാൽ മിക്കപ്പോഴും ഇഴഞ്ഞാണ് സഞ്ചാരം.
വർഗ്ഗം : കേരളത്തിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
ജാൻ സ്റ്റീൻ
ജാൻ ഹാവിക്‌സൂൺ സ്റ്റീൻ (c. 1626 - 1679 ഫെബ്രുവരി 3-ന് സംസ്‌കരിക്കപ്പെട്ടു) പതിനേഴാം നൂറ്റാണ്ടിലെ ഡച്ച് സുവർണ്ണകാലഘട്ടത്തിൽ ജീവിച്ചിരുന്ന പ്രമുഖ ചിത്രകാരന്മാരിൽ ഒരാളായിരുന്നു. അദ്ദേഹത്തിന്റെ കലാസൃഷ്ടികൾ അവയുടെ മനഃശാസ്ത്രപരമായ ഉൾക്കാഴ്ച, നർമ്മബോധം, വർണ്ണസമൃദ്ധി എന്നിവയ്ക്ക് പേരുകേട്ടതാണ്.
ലീറ
പുറം കണ്ണികൾ
വർഗ്ഗം:കറൻസികൾ
ഹൈഡ്രോഫിലി
ജലപരഗണം നടക്കുന്ന സസ്യങ്ങൾക്ക് ഉദാഹരണമാണ് [Vallisneria], [Hydrilla] എന്നീ ശുദ്ധജല സസ്യങ്ങളും [Zostera] പോലുള്ള പലതരം കടൽ പുല്ലുകളും. എന്നാൽ എല്ലാ ജലസസ്യങ്ങളിലും ജലപരാഗണം നടക്കാറില്ല. കുളവാഴ പോലുള്ള ഭൂരിഭാഗം ജലസസ്യങ്ങളിലും പൂക്കൾ ജലനിരപ്പിനേക്കാൾ മുകളിൽ വിടർന്നു നിൽക്കുന്നതിനാൽ കരയിലെ സസ്യങ്ങളിലെത്പോലെതന്നെ ഷഡ്പദങ്ങൾ, കാറ്റ് എന്നിവ മുഖേനയാണ് അവയിൽ പരാഗണം നടക്കുന്നത്.
ജലം,കാറ്റ് എന്നിവ മുഖേന പരാഗണം നടക്കുന്ന പുഷ്പങ്ങൾ പൊതുവേ വർണാഭമായതോ പൂന്തേൻ ഉത്പാദിപ്പിക്കുന്നവയോ അല്ല.
ഹൈഡ്രോഫിലിയെ എപിഹൈഡ്രോഫിലി (Epihydrophily), ഹൈപോഹൈഡ്രോഫിലി (Hypohydrophily) എന്നിങ്ങനെ രണ്ടായി തിരിച്ചിരിക്കുന്നു.
ഉപരിതല പരാഗണം
ഉപരിതല പരാഗണം കൂടുതലും പതിവായി സംഭവിക്കുന്നു. കാറ്റിന്റെ പരാഗണത്തിനും കൃത്യമായ ഹൈഡ്രോഫിലിക്കും ഇടയിലുള്ള ഒരു പരിവർത്തന ഘട്ടമായി ഇത് കാണപ്പെടുന്നു.
Sources
വർഗ്ഗം:പരാഗണം വർഗ്ഗം:സസ്യരൂപവിജ്ഞാനീയം
ബാത്തസ്റ്റ് ദ്വീപ് (നുനാവട്)
ബാത്തസ്റ്റ് ദ്വീപ്, കാനഡയിലെ നുനാവുട്ടിൽ ക്യൂൻ എലിസബത്ത് ദ്വീപുകളിലുൾപ്പെട് ട ഒരു ദ്വീപാണ്. ഇത് കനേഡിയൻ ആർട്ടിക് ദ്വീപസമൂഹങ്ങളിലെ അംഗമാണ്. ഈ ദ്വീപിന്റെ പ്രതല വിസ്തീർണം 16,042 ചതുരശ്ര കിലോമീറ്റർ (6,194 ചതുരശ്ര മൈൽ) ആണ്. 115 മുതൽ 117 മൈൽ വരെ (185 മുതൽ 188 കിലോമീറ്റർ വരെ) നീളവും 63 മൈൽ (101 കിലോമീറ്റർ) മുതൽ 72 മൈൽ (116 കിലോമീറ്റർ), 92.9 മൈൽ (149.5 കിലോമീറ്റർ) വരെ വ്യത്യസ്തങ്ങളായ വീതിയുമുള്ള ഈ ദ്വീപ് ഇത് ലോകത്തിലെ 54 ആമത്തെ വലിയ ദ്വീപും, കാനഡയിലെ ഏറ്റവും വലിയ 13-ആമത്തെ ദ്വീപുമാണ്. ഇത് ആൾത്താമസമില്ലാത്ത ദ്വീപാണ്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
കൊല്ലം ജില്ലാ പഞ്ചായത്ത്
കേരളത്തിലെ തെക്കൻ ജില്ലകളിൽ രണ്ടാമത്തെതായ കൊല്ലം ജില്ലയിലെ കൊല്ലം നഗരം ആസ്ഥാനമാക്കി പ്രവർത്തിക്കുന്ന ജില്ലാ പഞ്ചായത്താണ് കൊല്ലം ജില്ലാ പഞ്ചായത്ത്.
കൊല്ലം ജില്ലാപഞ്ചായത്തിന്റെ വിസ്തീർണ്ണം 2491 ചതുരശ്രകിലോമീറ്റർ ആണ്. കൊല്ലം ജില്ലാ പഞ്ചായത്തിൽ 13 ബ്ളോക്കുകളിലായി 71 ഗ്രാമപഞ്ചായത്തുകളും 103 വില്ലേജുകളും ഉണ്ട്. കൊല്ലം ജില്ലാ പഞ്ചായത്തിൽ ഉള്ള ബ്ലോക്കുകൾ ഓച്ചിറ, കരുനാഗപ്പള്ളി, ശാസ്താംകോട്ട, വെട്ടിക്കവല, പത്തനാപുരം, അഞ്ചൽ, കൊട്ടാരക്കര, ചിറ്റുമല, ചവറ, അഞ്ചാലുംമൂട്, മുഖത്തല, ഇത്തിക്കര, ചടയമംഗലം എന്നിവയാണ്.
അവലംബം
വർഗ്ഗം:കേരളത്തിലെ ജില്ലാ പഞ്ചായത്തുകൾ വർഗ്ഗം:കൊല്ലം ജില്ല
ഗില മോൺസ്റ്റർ
തടിച്ചുരുണ്ട വാലുള്ള, വിഷമുള്ള ഒരിനം പല്ലിയാണ്. (ഇംഗ്ലീഷിൽ: Gila Monster) (ശാസ്ത്രീയ നാമം: Heloderma suspectum) ഇവയ്ക്ക് വിഷമുണ്ട്. ഇവയുടെ വാലിൽ നിറയെ കൊഴുപ്പ് രൂപത്തിൽ ശേഖരിക്കപ്പെട്ട ഭക്ഷണമാണ്. അമേരിക്കയിലെ മരുഭൂമികളിൽ കാണപ്പെടുന്നു.
അവലംബം
വർഗ്ഗം:ഉരഗങ്ങൾ
കോപ്റ്റിക് വാസ്തുവിദ്യ
ഈജിപ്റ്റിലെ സ്വദേശി ക്രൈസ്തവരായ കോപ്റ്റുകളുടെ(ഈഗുപ്തർ)(Copt) ഇടയിൽ നിലനിന്നിരുന്ന വാസ്തുവിദ്യയാണ് കോപ്റ്റിക വാസ്തുവിദ്യ (ഇംഗ്ലീഷിൽ: Coptic architecture). അനേകം ക്രൈസ്തവ ദേവാലയങ്ങളും പള്ളികളുമാണ് ഈ വാസ്തുവിദ്യയിലെ പ്രധാന നിർമിതികൾ. കെയ്റോയിലെ സെന്റ് മാർക്സ് കോപ്റ്റിക് ഓർത്തഡോക്സ് കത്ത്രീഡൽ പോലുള്ള വലിയദേവാലയങ്ങൾ മുതൽ ഗ്രാമപ്രദേശങ്ങളിലെ ചെറിയപള്ളികൾ വരെ ഇതിൽ ഉൾപ്പെടും. വാസ്തുനിർമിതികൾ എന്നതിലുപരി കോപ്റ്റിക് ജനതയുടെ സംസ്കാരത്തിന്റെ പ്രതീകങ്ങളാണ് ഇവ. .
ഹെൻട്രി ആസ്റ്റിൻ
കേരളത്തിൽ നിന്നുള്ള മുൻ കേന്ദ്ര മന്ത്രിയും ലോക്സഭാംഗവുമായിരുന്നു ഹെൻട്രി ആസ്റ്റിൻ(ഒക്ടോബർ 20, 1920 – മേയ് 15, 2008).
ജീവിതരേഖ
പ്രാഥമിക വിദ്യാഭ്യാസം സെന്റ് ജോസഫ് ഹൈസ്ക്കൂൾ ശക്തികുളങ്ങരയിൽ ആയിരുന്നു. വിദ്യാർത്ഥി കോൺഗ്രസ്സിലൂടെ പൊതു രംഗത്ത് വരുകയും സ്വാതന്ത്ര്യ സമരത്തിൽ പങ്കെടുക്കുകയും ചെയ്തു. 1944-50 കാലഘട്ടത്തിൽ കൊല്ലത്ത് അഭിഭാഷകനായിരിക്കെ രാഷ്ട്രീയ സാമുദായിക രംഗങ്ങളിൽ സജീവമായി പങ്കെടുത്തു. അന്തർ ദേശീയ ബന്ധം എന്ന വിഷയത്തിൽ അമേരിക്കയിൽ നിന്നും പി.എച്ച്. ഡി നേടിയ ശേഷം 1956-ൽ എറണാകുളം ഹൈക്കോടതിയിൽ പ്രാക്റ്റീസ് ആരംഭിച്ചു.
കെ.പി.സി.സി ജനറൽ സെക്ട്രട്ടറി, ഏ.ഐ.സി.സി അംഗം കോൺഗ്രസ് വർക്കിംഗ് കമ്മിറ്റി അംഗം, എന്നീ നിലകളിൽ സേവനം അനുഷ്ഠിച്ചു. കൊല്ലം മണ്ഡലത്തിലെ നിയമസഭാ തെരഞ്ഞെടുപ്പിൽ 1965 ൽ കോൺഗ്രസിലെ ഹെൻട്രി അഗസ്റ്റിൻ 250 വോട്ടിന് വിജയിച്ചു. ആസ്റ്റിന് 13759 വോട്ടും ടി കെ ദിവാകരന് 13499 വോട്ടും ഡാൺഗോൺസാഗോയ്ക്ക് (കേരളാ കോൺഗ്രസ്) 11047 വോട്ടും സി എം മൈതീൻകുഞ്ഞിന് (സിപിഎം) 9731 വോട്ടുമാണ് ലഭിച്ചത്. 1967 ൽ സി പി ഐ - സി പി എം - ആർ എസ് പി ഉൾപ്പെടെയുള്ള സപ്തമുന്നണി സ്ഥാനാർഥിയായി മത്സരിച്ച ടി കെ ദിവാകരനോട് 9751 വോട്ടുകൾക്ക് പരാജയപ്പെട്ടു.
1971-ൽ ഏ.ഐ.സി.സി ജനറൽ സെക്രട്ടറിയായി രണ്ടു തവണ എറണാകുളത്ത് നിന്നും പാർലമെന്റിലേക്ക് തെരഞ്ഞടുത്തു. കേന്ദ്രമന്ത്രീ സഭയിലും അംഗമായിരുന്നു. 1987-ൽ പോർച്ചുഗലിലെ ഇന്ത്യൻ അംബാസിഡറായി നിയമിക്കപ്പെട്ടു.
അവലംബം
വർഗ്ഗം:1920-ൽ ജനിച്ചവർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:ആറാം ലോക്‌സഭയിലെ അംഗങ്ങൾ
ജ്യോതിഷവും ശാസ്ത്രവും
ജ്യോതിഷം മനുഷ്യന്റെ ജീവിതവും ജ്യോതിശാസ്ത്രവുമായി ബന്ധപ്പെട്ട പ്രതിഭാസങ്ങളും തമ്മിൽ ബന്ധമുണ്ടെന്നു കരുതുന്ന അനേകം വിശ്വാസങ്ങളുടെ സങ്കലനമാകുന്നു. പ്രപഞ്ചത്തെ വ്യാഖ്യാനിക്കാനുള്ള കഴിവില്ലാത്തതിനാൽ ശാസ്ത്രസമൂഹം ജ്യോതിഷത്തെ തിരസ്കരിക്കുന്നു. ജ്യോതിഷത്തെ ശാസ്ത്രീയപരിശോധനയ്ക്കു വിധേയമാക്കിയിട്ടുണ്ടെങ്കിലും ജ്യോതിഷത്തെ രൂപപ്പെടുത്തിയെന്നു പറയപ്പെടുന്ന അടിസ്ഥാനത്തെ താങ്ങിനിർത്തുന്ന യാതൊരുവിധ തെളിവുകളും ഇതുവരെ ലഭിച്ചിട്ടില്ല.
ജ്യോതിഷത്തിന്റെ ശാസ്ത്രീയതയെപ്പറ്റി ഷൗൺ കാൾസൺ എന്ന ശാസ്ത്രജ്ഞന്റെ നേതൃത്വത്തിൽ ശാസ്ത്രജ്ഞന്മാരും ജ്യോൽസ്യന്മാരും ചേർന്ന കമ്മിറ്റി നടത്തിയ പരിശോധന വളരെ പ്രസിദ്ധമാണ്. ഒരാളുടെ ഭാവി ഒരു താളിയോലയിലോ പേപ്പറിലോ കുറിക്കുന്ന രീതിയാണ് ജാതകം(natal astrology). ഇതു ശരിയോ എന്നറിയാനുള്ള പരിശോധനയാണു നടത്തിയത്. ഒരു ആകസ്മിക സംഭവത്തിനുള്ള സാധ്യത മാത്രമേ ജ്യോൽസ്യപ്രവചനത്തിനുമുള്ളൂ എന്ന് ഈ പരീകഷണം തെളിയിച്ചു. മൈകേൽ ഗൗക്കുഎലിൻ ഓട്ടക്കാരുടെ ജനനസമയത്ത് ചൊവ്വാഗ്രഹം സ്വാധീനിക്കുന്നുവെന്ന് അവകാശപ്പെട്ടു. പക്ഷേ അത് ആവർത്തിച്ചു കണ്ടെത്താൻ കൂടുതൽ പഠനത്തിൽ തെളിവുകൾ ലഭിച്ചില്ല.
നിയന്ത്രിതമായ പഠനസാഹചര്യങ്ങളിൽ ജ്യോതിഷം അതിന്റെ പ്രാവർത്തികത തെളിയിച്ചിട്ടില്ല. ആയതിനാൽ അതിനു ശാസ്ത്രീയമായ സാധുത തെളിയിക്കാൻ കഴിഞ്ഞില്ല. ആയതിനാൽ അതിനെ കപടശാസ്ത്രത്തിന്റെ ഗണത്തിലാണ് പെടുത്തിയിരിക്കുന്നത്. മനുഷ്യനെയൊ ഭൂമിയിലെ വിവിധ സംഭവങ്ങളെയോ സ്വാധീനിക്കാൻ നക്ഷത്രങ്ങളുടെയോ ഗ്രഹങ്ങളുടെയോ സ്ഥാനത്തിനോ ചലനത്തിനോ കഴിയുന്നതിനുള്ള മുൻ കൂട്ടിയുള്ള പ്രവർത്തനരീതിയുണ്ടെന്നു കണ്ടെത്താനായിട്ടില്ല. അത്തരം ഒരു സ്വാധീനം ജീവശാസ്ത്രത്തിലോ ഭൗതികശാസ്ത്രത്തിലോ ഉള്ള അടിസ്ഥാനവസ്തുതകൾക്കു നിരക്കുന്നതായി കണ്ടെത്തിയിട്ടുമില്ല.
അവലംബം
വർഗ്ഗം:ജ്യോതിശാസ്ത്രം വർഗ്ഗം:ജ്യോതിഷം
ദേബപ്രസാദ് ദാസ്
ഭാരതീയ നർത്തകനും, ഒഡീസി നൃത്തകലയിലെ ആദ്യതലമുറയിലെ ആചാര്യന്മാരിലൊരാളുമായിരുന്നു ദേബപ്രസാദ് ദാസ്. .( ജ:1932- മ: 	16 ജൂലൈ 1986)
ജീവിതരേഖ
ഒഡീഷയിലെ കട്ടക്കിനടുത്ത് ഒരു ഗ്രാമത്തിലാണ് ദേബപ്രസാദ് ജനിച്ചത്. ഇന്ദ്രമണി ദേവിയും ദുർഗ്ഗാ ചരൺ ദാസുമായിരുന്നു മാതാപിതാക്കൾ. മാതാവിന്റെ മരണശേഷം വയലിൻ വാദകനായിരുന്ന മാതാമഹന്റെ സംരക്ഷണയിലാണ് അദ്ദേഹം കഴിഞ്ഞുവന്നത്. ബാല്യത്തിൽ തന്നെ സംഗീതശിക്ഷണം ലഭിച്ച ദാസ് സംഗീതനൃത്തപരിപാടികൾ നടത്തിവന്നിരുന്ന വിവിധ കലാസമിതികളിൽ ജോലിചെയ്തുവന്നു. ന്യൂ തിയേറ്റേഴ്സ് ആയിരുന്നു അതിലാദ്യത്തേത്. 1949 ൽ പ്രവർത്തനം നിലച്ച ന്യൂ തിയേറ്റേഴ്സിനു ശേഷം അന്നപൂർണ്ണ എന്ന സമിതിയിൽ പിൽക്കാലത്ത് ദേബപ്രസാദ്  ഒഡീസി നർത്തകരായകേളു ചരൺ മഹാപത്ര പങ്കജ് ചരൺ ദാസ് എന്നിവരോടൊപ്പവും പ്രവർത്തിയ്ക്കുകയുണ്ടായി. 1953 ൽ അന്നപൂർണ്ണ നിർജ്ജീവമായതിനെത്തുടർന്നു ഉത്കൽ സംഗീത് മഹാവിദ്യാലയ എന്ന സ്ഥാപനത്തിൽ അദ്ദേഹം അദ്ധ്യാപകനായിത്തീർന്നു. പ്രശസ്ത നർത്തകയായ ഇന്ദ്രാണി റഹ്മാൻ ഇദ്ദേഹത്തിന്റെ കീഴിലാണ് പ്രധാനമായും ഒഡീസി അഭ്യസിച്ചത്.
അവലംബം
വർഗ്ഗം:1932-ൽ ജനിച്ചവർ വർഗ്ഗം:ജൂലൈ 16-ന് മരിച്ചവർ വർഗ്ഗം:1986-ൽ മരിച്ചവർ വർഗ്ഗം:ഒഡീസി നർത്തകർ
മുഹമ്മദിയ്യ
ഇന്തോനേഷ്യയിലെ ഒരു ഇസ്‌ലാമിക സംഘടനയാണ് മുഹമ്മദിയ്യ (محمدية, Persyarikatan Muhammadiyah ) അഥവാ മുഹമ്മദിയ്യ സൊസൈറ്റി എന്നും അറിയപ്പെടുന്നു.
ചരിത്രം
യോഗ്യകർത്ത നഗരത്തിൽ 1912-ൽ അഹ്‌മദ് ദഹ്‌ലാൻ ആണ് സംഘടനക്ക് രൂപം നൽകിയത്. മുൻകാല പണ്ഡിതരോടുള്ള അനുകരണത്തിന് പകരം ഖുർആൻ, ഹദീഥ് എന്നിവയെ അടിസ്ഥാനമാക്കിയുള്ള ഗവേഷണത്തിന് സംഘടന പ്രോത്സാഹനം നൽകി. മത-ഭൗതിക വിദ്യാഭ്യാസത്തെ സമന്വയിപ്പിച്ചുകൊണ്ട് സാമൂഹിക പരിഷ്കരണത്തിന്റെ മേഖലയിൽ വലിയ പങ്ക് മുഹമ്മദിയ്യ സൊസൈറ്റി വഹിക്കുകയുണ്ടായി. ഇന്തോനേഷ്യയിൽ സലഫിസത്തിന്റെ വ്യാപനത്തിൽ സംഘം ഒരു പ്രധാന പങ്ക് വഹിച്ചു.
ഡെൻഡ്രോഫ്തോ
ഏഷ്യയിലും ആസ്ത്രേലിയയിലും കണ്ടുവരുന്ന പരാദ കുറ്റിച്ചെടികളുടെ ഒരു ജനുസ്സാണ് ഡെൻഡ്രോഫ്തോ. ജർമ്മൻ പ്രകൃതിശാസ്ത്രജ്ഞനായ കാൾ ഫ്രെഡ്രിക്ക് ഫിലിപ്പ് വോൺ മാർട്ടിയസ് ആണ് 1830-ൽ ഈ ജനുസ്സിനെ വിവരിച്ചത്  ഈ ജനുസ്സിലെ സ്പീഷിസുകൾക്ക് അതത് പ്രദേശങ്ങളിലെ വൈദ്യശാസ്ത്ര പാരമ്പര്യങ്ങളിൽ, പ്രത്യേകിച്ച് നേപ്പാളിൽ, വിവിധ ഉപയോഗങ്ങൾ റിപ്പോർട്ട് ചെയ്യപ്പെട്ടിട്ടുണ്ട്. ഇത് പൊട്ടുവെള്ളാംബരി ചിത്രശലഭത്തിൻ്റെ ലാർവ ഭക്ഷണ സസ്യമാണ്.
അവലംബം
<references group="" responsive="1">
ജീൻ പിയറേ സോവേജ്
ലഘുചിത്രം|250x250ബിന്ദു|രണ്ട് കോപ്പർ ആറ്റങ്ങളുമായി അയോണിക് ബോണ്ട്  ചെയ്യ്പ്പെട്ട മോളിക്ക്യൂലാർ ട്രെഫിൽ ക്ലോട്ടിന്റെ ക്രിസ്റ്റൽ സ്റ്റ്രക്ക്ച്ചർ ജീൻ പിയറെ സോവേജ്   ഒരു ഫ്രഞ്ച് രസതന്ത്രജ്ഞനാണ്, അദ്ദേഹം സ്റ്റ്രാറ്റ്സ്ബോർഗ് യൂണിവേഴ്സിറ്റി യിലാണ് പ്രവർത്തിക്കുന്നത്. അദ്ദേഹം സൂപ്പർമോഷിക്ക്യൂലാർ കെമിസ്റ്റ്രി യിൽ സ്പെഷ്യലൈസ് ചെയ്തിട്ടുണ്ട്, ഈ വിഷയത്തിലാണ് 2016 -ലെ രസതന്ത്രത്തിനുള്ള നോബേൽ ലഭിച്ചത്, അദ്ദേഹം ജെ.ഫ്രേസർ സ്റ്റോഡാർട്ട്, ബെർനാർഡ് എൽ. ഫെറിങ്ക എന്നിവരുമായി പങ്കിട്ടു.
ജീവിതം
വളരെ സമ്പന്നനായ ഒരു ശാസ്ത്രജ്ഞനായിരുന്നു അദ്ദേഹം, ഇലക്ട്രോമെക്കാനിക്കൽ റിഡക്ഷൻ ഓഫ് CO2, മോഡെൽസ് ഓഫ് ദി ഫോട്ടോസിന്തറ്റിക്ക് റിയാക്ഷൻ സെന്റർ തുടങ്ങി വിവിധ മേഖലകളിൽ അദ്ദേഹം പ്രവർത്തിച്ചിട്ടുണ്ട്. സോവേജിന്റെ ഏറ്റവും ദീർഘമാർന്ന പ്രവർത്തനം ടോപ്പോളജിയായിരുന്നു, പ്രധാനമായും മെക്കാനിക്കലി ഇന്റർലോക്കെഡ് മെളിക്ക്യൂലാർ ആർക്കിട്ടെക്ക്ച്ചേഴ്സ് ടോപ്പോളജി. അദ്ദേഹം കോ-ഓർഡിനേഷൻ  കോംപ്ലെക്സിലൂടെ കാന്റെയിനുകളുടേയും, മോളിക്കൂലാർ ക്നോട്ട്സുകളുടേയും, സിന്തസീസുകളെ വിശദീകരിച്ചു.
1990 മാർച്ച് 26ന് അദ്ദേഹം ഫ്രെഞ്ച് അക്കാദമി ഓഫ് സയൻസെസിന്റെ താത്കാലിക അംഗമായി തിരഞ്ഞെടുത്തു, പിന്നീട് 1997 നവമ്പർ 24-ന് സ്ഥിര അംഗമാക്കി മാറ്റുകയും ചെയ്തു.
മോളിക്ക്യൂലാർ മെഷീനുകളുടെ സിന്തസീസിന്റെ ഡിസൈനുകളുടെ കണ്ടുപിടിത്തത്തിന് 2016-ലെ രസതന്ത്രത്തിനുള്ള നോബേൽ, സോവേജ് ജെ.ഫ്രേസർ സ്റ്റോഡാർട്ട്, ബെർനാർ‍ഡ് എൽ.ഫെറിങ്ക എന്നിവരുമായി പങ്കിട്ടു.
References
വർഗ്ഗം:1944-ൽ ജനിച്ചവർ വർഗ്ഗം:ഫ്രഞ്ച് രസതന്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വെല്ലുവിളി (ചലച്ചിത്രം)
കെ.ജി. രാജശേഖരന്റെ സംവിധാനത്തിൽ 1978-ൽ പുറത്തിറങ്ങിയ ഒരു മലയാളചലച്ചിത്രമാണ് വെല്ലുവിളി. എം.ജി. സോമൻ, ജയഭാരതി എന്നിവരാണ് ഈ ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുന്നത്. കേരളത്തിലെ കാസർഗോഡ് ജില്ലയിലെ ചിറ്റാരിക്കൽ ഭീമനടി നീലേശ്വരം ഭാഗങ്ങളിൽ ആണ്‌ സിനിമയുടെ കൂടുതൽ ഭാഗവും ചിത്രീകരിച്ചത്. ഒരു വാണിജ്യ വിജയമായിത്തീർന്ന ഈ ചിത്രം സോമന് തൻറെ കരിയറിൽ ആവശ്യമായ ബ്രേക്ക് നൽകി. [[ബിച്ചു തിരുമല എഴുതി എം.എസ്.‌ വിശ്വനാഥൻ ഈണം പകർന്ന ഗാനങ്ങൾ ഈ ചിത്രത്തിൽ ഉണ്ട്
==അഭിനേതാക്കൾ ==
ഗാനങ്ങൾ
ബിച്ചു തിരുമല രചിച്ച ഗാനങ്ങൾക്ക് എം.എസ്‌. വിശ്വനാഥൻ സംഗീതം നൽകി.
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചുതിരുമല-എം എസ് വി ഗാനങ്ങൾ
ഷൗൺ കാൾസൺ
ഷൗൺ കാൾസൺ (born 1960) അമേരിക്കൻ ഭൗതികശാസ്ത്രജ്ഞനും സാസ്ത്രലേഖകനും ശാസ്ത്രം സാങ്കേതികവിദ്യ, എഞ്ചിനീയറിങ്ങ്, ഗണിതശാസ്ത്രം എന്നിവയിൽ പ്രബോധകനും ആകുന്നു.
കരവാളൂർ
കരവാളൂർ കൊല്ലം ജില്ലയിലെ ഒരു ഗ്രാമ പഞ്ചായത്തിന്റെ ഭാഗമായ പ്രദേശമാണ്.
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
മരീചി
സപ്തർഷികളിൽ ഒരാളായ മരീചി ബ്രഹ്മാവിൻെറ മനസ്സിൽ നിന്നുമാണ് ജനിച്ചത്. തന്നെ സൃഷ്ടി കർമ്മങ്ങളിൽ സഹായിക്കുവാൻ ബ്രഹ്മാവ് സൃഷ്ടിച്ച പത്ത് പ്രജാപതികളിൽ ഒരാളാണ്.
മാർഷൽ എം. പാർക്ക്സ്
പീഡിയാട്രിക് ഒഫ്താൽമോളജിയുടെ പിതാവായി അറിയപ്പെടുന്ന ഒരു അമേരിക്കൻ നേത്രരോഗവിദഗ്ധനാണ് മാർഷൽ മില്ലർ പാർക്ക്സ് (ജൂലൈ 6, 1918 - ജൂലൈ 25, 2005).
ആദ്യകാലജീവിതം
റൂത്ത് ഇ യുടെയും റൂബൻ എൽവിൻ പാർക്ക്സിന്റെയും മകനായി മിഷിഗനിലെ ഓൾഡ് മിഷനിൽ മാർഷൽ മില്ലർ പാർക്ക്സ് ജനിച്ചു. 1939 ൽ ഇല്ലിനോയിസ് കോളേജിൽ നിന്ന് ബിഎസ് നേടിയ അദ്ദേഹം 1943 ൽ സെന്റ് ലൂയിസ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് ബിരുദം നേടി. മെഡിക്കൽ സ്കൂളിലെ അദ്ദേഹത്തിന്റെ വിജയം ആൽഫ ഒമേഗ ആൽഫ സൊസൈറ്റിയിൽ പ്രവേശിക്കുവാൻ സഹായിച്ചു. രണ്ടാം ലോകമഹായുദ്ധസമയത്ത് പാർക്ക്സ്, യുണൈറ്റഡ് സ്റ്റേറ്റ്സ് നേവിയിലെ ഡിസ്ട്രോയറുകളിൽ ഒരു മെഡിക്കൽ ഓഫീസറായി സേവനമനുഷ്ഠിച്ചു.
പ്രൊഫഷണൽ കരിയർ
കുട്ടികളുടെ പരിചരണത്തിനായി മാത്രം തന്റെ പരിശീലനം സമർപ്പിച്ച ആദ്യത്തെ നേത്രരോഗവിദഗ്ദ്ധനായ ഫ്രാങ്ക് ഡി. കോസ്റ്റൻബാദറുടെ കീഴിലാണ് പാർക്ക്സ് പഠിച്ചത്. ഇപ്പോൾ ചിൽഡ്രൻസ് നാഷണൽ മെഡിക്കൽ സെന്റർ എന്നറിയപ്പെടുന്ന വാഷിംഗ്ടൺ ഡിസിയിലെ ചിൽഡ്രൻസ് ഹോസ്പിറ്റലിൽ, അവർ ഏതെങ്കിലും ഉപവിഭാഗത്തിന്റെ ആദ്യത്തെ നേത്രരോഗ ഫെലോഷിപ്പ് പരിശീലന പരിപാടി ആരംഭിച്ചു. കോസ്റ്റൻ‌ബേഡറുമായി വർഷങ്ങളോളം പരിശീലനം നേടിയ ഹീഡ് ഫെലോഷിപ്പ് നേത്രരോഗവിദഗ്ദ്ധരുടെ റൊട്ടേഷനിൽ നിന്നാണ് ഇത് വികസിച്ചത്. 1959 ലെ ലിയോനാർഡ് ആപ്റ്റായിരുന്നു വാഷിംഗ്ടണിലെ ആദ്യത്തെ ചിൽഡ്രൻസ് ഹോസ്പിറ്റൽ.
പാർക്ക്സിൻ്റെ ശാസ്ത്രീയ സംഭാവനകളിൽ ഇവ ഉൾപ്പെടുന്നു:
സ്ഥാനങ്ങൾ
1974 മുതൽ 1975 വരെ അമേരിക്കൻ അസോസിയേഷൻ ഫോർ പീഡിയാട്രിക് ഒഫ്താൽമോളജി ആന്റ് സ്ട്രാബിസ്മസിന്റെ ആദ്യത്തെ പ്രസിഡന്റായിരുന്ന പാർക്സ്, അതിന്റെ സ്ഥാപകാംഗം കൂടിയാണ്. 1982 ൽ അദ്ദേഹം അമേരിക്കൻ അക്കാദമി ഓഫ് ഒഫ്താൽമോളജിയുടെ പ്രസിഡന്റായിരുന്നു.
എഡിറ്റർ / അസിസ്റ്റന്റ് എഡിറ്റർ
ലെഗസി
പീഡിയാട്രിക് ഒഫ്താൽമോളജി, സ്ട്രാബിസ്മസ് എന്നിവയിൽ പരിശീലനം നേടിയ 160 ഫെലോകളാണ് പാർക്ക്സിൻ്റെ ഏറ്റവും വലിയ സംഭാവന. ഈ മുൻ ഫെലോകളിൽ പലരും ഈ മേഖലയ്ക്കുള്ളിൽ തന്നെ നേതൃസ്ഥാനങ്ങളിലേക്ക് പോയിട്ടുണ്ട്.
മുൻ പാർക്ക്സ് ഫെലോയും ലോസ് ഏഞ്ചൽസിലെ സിഡാർസ്-സിനായി മെഡിക്കൽ സെന്ററിലെ പീഡിയാട്രിക് ഒഫ്താൽമോളജി റിസർച്ച് ആന്റ് എജ്യുക്കേഷൻ ഡയറക്ടറുമായ ഡോ. കെന്നത്ത് റൈറ്റ് തന്റെ പീഡിയാട്രിക് ഒഫ്താൽമോളജി ആൻഡ് സ്ട്രാബിസ്മസ് എന്ന പുസ്തകത്തിൽ പാർക്ക്സിനെ "ഞങ്ങളുടെ സ്പെഷ്യാലിറ്റിയായ പീഡിയാട്രിക് ഒഫ്താൽമോളജി, സ്ട്രാബിസ്മസ് എന്നിവയുടെ വികാസത്തിനും പക്വതയ്ക്കും കാരണമായ ചാലകശക്തി” എന്ന് വിശേഷിപ്പിച്ചു.
കുടുംബ ജീവിതം
പാർക്ക്സിന്യം പരേതയായ ഭാര്യ ഏഞ്ചലിൻ മില്ലർപാർക്ക്സിനും പതിനൊന്ന് കുട്ടികൾ ഉണ്ട്. അദ്ദേഹത്തിന്റെ ആദ്യ ഭാര്യയുടെ മരണത്തെത്തുടർന്ന്, പാർക്ക്സും മാർത്ത മക്സ്റ്റീൻ പാർക്ക്സും വാഷിംഗ്ടൺ ഡിസിയിൽ വെച്ച് വിവാഹം കഴിക്കുകയും പാർക്ക്സിൻ്റെ മരണം വരെയുള്ള 14 വർഷങ്ങൾ ഒരുമിച്ച് താമസിക്കുകയും ചെയ്തു. അദ്ദേഹം കത്തോലിക്ക വിശ്വാസിയാണ്.
അവലംബം
വർഗ്ഗം:അമേരിക്കൻ നേത്രരോഗവിദഗ്ധർ വർഗ്ഗം:2005-ൽ മരിച്ചവർ വർഗ്ഗം:1918-ൽ ജനിച്ചവർ
ആര്യ ദേവാക്കർ
ഹിന്ദു അസോസിയേഷൻ നിർമ്മിച്ച സുരിനാമിലെ ഏറ്റവും വലിയ ആരാധനാലയം (ക്ഷേത്രം (ഹിന്ദു ക്ഷേത്രങ്ങൾ) ആണ് ആര്യ ദേവാക്കർ (Hindi: वही आर्य देवकर). സുരിനാമിൽ നിന്നും ലോകമെമ്പാടും നിന്ന് വരുന്ന ഹിന്ദുക്കളും അഹിന്ദുക്കളുമായ ധാരാളം സന്ദർശകരെയും ഇവിടെ ആകർഷിക്കുന്നു. പരമാരിബൊയിലെ നഗരകേന്ദ്രത്തിൽ ഇത് സ്ഥിതിചെയ്യുന്നു.
ചരിത്രം
2001 ഫെബ്രുവരി 11 ന് ആണ് ക്ഷേത്രം തുറന്നത്. സുരിനാമിൽ ഇന്ന് ആര്യ സമാജത്തിലെ ഏറ്റവും പ്രധാനപ്പെട്ട വിഭാഗമാണ് ആര്യ ദേവാക്കർ. 29,300 ഹിന്ദുക്കളുടെ പ്രധാന ക്ഷേത്രമായിട്ടാണ് ഈ ആരാധനാലയം കണക്കാക്കുന്നത്. സ്വാമി ദയാനന്ദ സരസ്വതിയുടെ പ്രചോദനമായിട്ടാണ് ഈ ആരാധനാലയം ഹിന്ദു പരിഷ്കരണ പ്രസ്ഥാനത്തിൽ ഉൾപ്പെടുന്നത്(1823-1883)
ബാഹ്യ ലിങ്കുകൾ
വർഗ്ഗം:ആര്യസമാജം വർഗ്ഗം:സുരിനാമിലെ ഹിന്ദു ക്ഷേത്രങ്ങൾ
കിബാലി ദേശീയോദ്യാനം
കിബാലി ദേശീയോദ്യാനം, തെക്കേ ഉഗാണ്ടയിലെ ആർദ്ര നിത്യഹരിത വനത്തിന്റെ സംരക്ഷിക്കുന്ന ഒരു ദേശീയോദ്യാനമാണ്. 766 ചതുരശ്ര കിലോമീറ്ററാണ് (296 ചതരുശ്ര മൈൽ) വിസ്തീർണ്ണമുള്ള ഈ പ്രദേശം. 1,100 മീറ്റർ (3,600 അടി) മുതൽ 1,600 മീറ്റർ (5,200 അടി വരെ) ഉയരത്തിലാണ് സ്ഥിതി ചെയ്യുന്നത്. പ്രധാനമായും ഈർപ്പമുള്ള നിത്യഹരിത വനമാണ് ഉൾക്കൊള്ളുന്നതെങ്കിലും വൈവിധ്യമാർന്ന ഭൂപ്രകൃതികൾ ഇവിടെയുണ്ട്. താഴ്വരകളും മലനിരകളിലെ വനങ്ങളും ഉൾക്കൊള്ളുന്ന ഏതാനും ചില ദേശീയോദ്യാനങ്ങളിലൊന്നാണിത്.1932 മുതൽ സംരക്ഷിത വനപ്രദേശമായി ഗസറ്റ് വിജ്ഞാപനം നടത്തിയ പ്രദേശത്ത് 1993 ൽ ഔദ്യോഗികമായി ദേശീയോദ്യാനം സ്ഥാപിതമായി. ഈ ദേശീയോദ്യാനം ക്യൂൻ എലിസബത്ത് ദേശീയോദ്യാനത്തിനു തുടർച്ചയായി കിടക്കുന്ന വനമേഖലയാണ്. പാർക്കുകൾ തമ്മിലുള്ള ഈ സമീപ്യത്തിൻറെ ഫലമായി 180 കിലോമീറ്റർ (110 മൈൽ) പ്രദേശത്ത് ഒരു വന്യജീവി ഇടനാഴിതന്നെ സൃഷ്ടിക്കപ്പെടുന്നു. ഇതൊരു പ്രധാന ഇക്കോ ടൂറിസം, സഫാരി ലക്ഷ്യസ്ഥാനമാണ്, ചിമ്പാൻസികളുടെ അംഗസംഖയിലും മറ്റു പന്ത്രണ്ട് പ്രൈമേറ്റ് ഇനത്തിലുള്ള ജീവികൾക്കും ഇവിടെ പ്രസിദ്ധമാണ്. മക്കറെറെ സർവ്വകലാശാല ബയോളജിക്കൽ ഫീൽഡ് സ്റ്റേഷന്റെ സ്ഥാനവും ഇവിടെയാണ്.
വിൽക്കാനുണ്ട് സ്വപ്നങ്ങൾ
മറുനാടൻ മൂവീസിന്റെ ബാനറിൽ എം.ടി. വാസുദേവൻ നായർ കഥയും തിരക്കഥയും സംഭാഷണവുമെഴുതി വി.ബി.കെ. മേനോൻ നിർമ്മിച്ച മലയാളചലച്ചിത്രമാണ് വിൽക്കാനുണ്ട് സ്വപ്നങ്ങൾ. എം. ആസാദ് സംവിധാനം ചെയ്ത ഈ ചിത്രം 1981 ഏപ്രിൽ 24ന് തിയേറ്ററുകളിലെത്തി.
കഥാസാരം
വീട്ടിലെ ദാരിദ്ര്യത്തിനു പരിഹാരമെന്നോണം രാജഗോപാലമേനൊൻ (സുകുമാരൻ) ഗൾഫിലെത്തുന്നു. ഒരു കമ്പനിയിൽ ജോലികിട്ടി സ്വപ്രയത്നത്താൽ മാനേജർ പോസ്റ്റിലെത്തുന്നു. റ്റൈപ്പിസ്റ്റായ ആലിസ് (ശ്രീലത) തന്റെ അനുജന്റെ ജോലികാര്യത്തിനായി സുകുമാരനെ സ്വാധീനിക്കാൻ കിടപ്പറയിൽ വരെ യെത്തുന്നു. അതിനിടയിൽ നേഴ്സായ മാലതിയെ(ശ്രീവിദ്യ) പരിചയപ്പെടുകയും അത് ശരീരവുംമനസ്സും കൈമാറുന്ന നില വരെ എത്തുന്നു. നാട്ടിൽ കാണാമെന്ന വാഗ്ദാനത്തിൽ പിരിയുന്നു. നാട്ടിലെത്തുന്ന രാജൻ അബു (ശ്രീനിവാസൻ)തനിക്കായി നിർമ്മിച്ച ബംഗ്ലാവിൽ താമസമാക്കുന്നു. പക്ഷേ അപ്പോഴേക്കും അമ്മയും സഹോദാരി അമ്മിണിയും മരിച്ചിരുന്നു. പണക്കാരനായി തിരിച്ചെത്തിയ രാജനെ നാട്ടുകാർ അസൂയയോടെ നോക്കുന്നു. തന്റെ കുട്ടിക്കാലത്ത് തന്നെ ദ്രോഹിച്ചവർക്കെല്ലാം രാജൻ കളീയാക്കുന്നു. അതിനിടയിൽ പുത്തൻ വീട്ടുകാർ കേസും ആഭിജാത്യവുമായി തകർന്നിരുന്നു. തന്റെ ബാല്യകാല സുഹൃത്തുക്കളായ രവി (സുധീർ) കേസിൽ മുഴുകിയും മാധവൻ കുട്ടി (മമ്മുട്ടി) ദുർന്നടപ്പിലും നശിക്കുന്നത് കാണുന്നു. അതിനിടയിൽ രവി തന്റെ അനുജത്തി ദേവിയെ (ജലജ) രാജനു വിവാഹമാലോചിക്കുന്നു. മാലതിയുടെ ചിന്ത അവനെ വേട്ടയാടുന്നെങ്കിലും തെന്റെ ബാല്യകാല മോഹമായിരുന്ന ദേവിയെ വിവാഹം ചെയ്യാൻ തീരുമാനിക്കുന്നു. മാലതിയുടെ കമ്പികൾ അവഗണിക്കുന്നു. അവളുടെ അച്ഛനും നിരാശനായി മടങ്ങുന്നു. അതിനിടയിൽ തെന്റെ സഹോദരി അമ്മിണിയുടെ മരണകാരണം രവിആണെന്നറിഞ്ഞ് രാജൻ അവനെ വെല്ലുവിളിക്കുന്നു. രവി ആത്മഹത്യ ചെയ്യുന്നു. ദേവി രാജനെ തള്ളിപ്പറയുന്നു. പിന്നെ മാലതിയെ അന്വേഷിച്ചു ചെല്ലുമ്പോൾ അവളൂടെ യും വിവാഹം കഴിഞ്ഞതായി അറിയുന്നു. സ്വപ്നങ്ങളൂമായി രാജൻ മടങ്ങുന്നു.
പുറത്തേക്കുള്ള കണ്ണികൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
സെയിന്റ്സ് റോച്ച്, ആന്റണി അബ്ബോട്ട് ആന്റ് ലൂസി
1513-ൽ സിമ ഡാ കൊനെഗ്ലിയാനോ വരച്ച എണ്ണച്ചായാചിത്രമാണ് സെയിന്റ്സ് റോച്ച്, ആന്റണി അബ്ബോട്ട് ആന്റ് ലൂസി അല്ലെങ്കിൽ ത്രീ സെയിന്റ്സ്. ഈ ചിത്രം ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് കാണപ്പെടുന്നത്.
കോറെജിയോയുടെ ഫോർ സെയിന്റ്സ് എന്ന ചിത്രത്തിന് പ്രചോദനം നൽകിയ പാർമയിലാണ് ഈ ചിത്രം വരച്ചിരിക്കുന്നത്. അതിന്റെ പേര് സൂചിപ്പിക്കുന്നത് പോലെ, സെന്റ് റോച്ച് (തുടയിലെ വ്രണം ചൂണ്ടിക്കാണിക്കുന്നു), സെന്റ് ലൂസി (ഒരു എണ്ണ വിളക്കും രക്തസാക്ഷിയുടെ കുരുത്തോലയും), വിശുദ്ധ ആന്റണി അബോട്ട് (അദ്ദേഹത്തിന്റെ ക്രച്ചിന്റെ ഹാൻഡിൽ നിന്ന് ചെറിയ മണി തൂക്കിയിട്ടിരിക്കുന്നു) എന്നിവരെ കാണിക്കുന്നു. സെന്റ് ആന്റണിയെ മധ്യഭാഗത്ത് ചിത്രീകരിച്ചിരിക്കുന്നതിനാൽ, പ്ലേഗ് ബാധിതരുടെ രക്ഷാധികാരി സെന്റ് റോച്ച് ആയതിനാൽ, അത് ബാധിതരെ ശുശ്രൂഷ ചെയ്ത ഹോസ്പിറ്റൽ ബ്രദേഴ്സ് ഓഫ് സെന്റ് ആന്റണിയ്ക്കു വേണ്ടി ഈ ചിത്രം നിയോഗിച്ചിരിക്കാം. ഈ ചിത്രം പിന്നീട് സിമയുടെ അധ്യാപകനായ ജിയോവന്നി ബെല്ലിനിയുടേതാണെന്ന് തെറ്റായി ആരോപണം ചെയ്തു.
വിദ്യാർഥികളെ ഇതിലെ ഇതിലെ
മെഹ്ബൂബ് മൂവീസിന്റെ ബാനറിൽ എം. ആസാദ് തിരക്കഥയും സംഭാഷണവുമെഴുതി ജോൺ എബ്രഹാം സംവിധാനം ചെയ്ത് 1972 ജൂൺ 19ന് പ്രദർശനത്തിനെത്തിയ മലയാളചലച്ചിത്രമാണ് വിദ്യാർഥികളെ ഇതിലെ ഇതിലെ. മധു, ജയഭാരതി, അടൂർ ഭാസി, ടി.കെ. ബാലചന്ദ്രൻ തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിച്ചത്.
അവലംബം
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
ഫെർണാണ്ടോ സൊളാനസ്
അർജന്റീനിയൻ ചലച്ചിത്ര സംവിധായകനും തിരക്കഥാകൃത്തും രാഷ്ട്രീയക്കാരനുമാണ് ഫെർണാണ്ടോ എസെക്വൽ 'പിനോ' സോളനാസ് (ജനനം: 16 ഫെബ്രുവരി 1936). ‘മൂന്നാംലോക സിനിമ’ എന്ന വിപ്ളവകരമായ ചലച്ചിത്രപ്രസ്ഥാനത്തിന്റെ മുന്നണിപ്പോരാളികളിലൊരാണ്. ലാ ഹോറ ഡി ലോസ് ഹോർനോസ് (ദി ഹവർ ഓഫ് ഫർണസ്) (1968), ടാംഗോസ്: എൽ എക്സിലിയോ ഡി ഗാർഡൽ (1985), സർ (1988), എൽ വയജെ (1992), ലാ ന്യൂബ് (1998), മെമ്മോറിയ ഡെൽ സാക്വിയോ ( 2004), തുടങ്ങിയവയാണ് അദ്ദേഹത്തിന്റെ പ്രധാന ചലച്ചിത്രങ്ങൾ. 2013 മുതൽ അദ്ദേഹം ബ്യൂണസ് അയേഴ്സിനെ പ്രതിനിധീകരിക്കുന്ന ഒരു ദേശീയ സെനറ്ററാണ്.
സോളനാസ് നാടകം, സംഗീതം, നിയമം എന്നിവ പഠിച്ചു. 1962 ൽ അദ്ദേഹം തന്റെ ആദ്യത്തെ ഹ്രസ്വചിത്രം സെഗുർ ആൻഡാൻഡോ സംവിധാനം ചെയ്തു. 1968 ൽ ലാറ്റിനമേരിക്കയിലെ നവ കൊളോണിയലിസത്തെയും അക്രമത്തെയും കുറിച്ചുള്ള ഡോക്യുമെന്ററി ലാ ഹോറ ഡി ലോസ് ഹോർനോസ് എന്ന തന്റെ ആദ്യ ചലച്ചിത്രം രഹസ്യമായി നിർമ്മിക്കുകയും സംവിധാനം ചെയ്യുകയും ചെയ്തു. നിരവധി അന്താരാഷ്ട്ര അവാർഡുകൾ നേടിയ ഈ ചിത്രം ലോകമെമ്പാടും പ്രദർശിപ്പിച്ചു. വെനീസ് ചലച്ചിത്രമേളയിൽ ഗ്രാൻഡ് ജൂറി സമ്മാനവും ക്രിട്ടിക്സ് അവാർഡും കാൻസ് ചലച്ചിത്രമേളയിൽ പ്രിക്സ് ഡി ലാ മൈസ് എൻ സ്കീനും സോളനാസ് നേടിയിട്ടുണ്ട്. 1999 ൽ 21-ാമത് മോസ്കോ അന്താരാഷ്ട്ര ചലച്ചിത്രമേളയിൽ ജൂറി പ്രസിഡന്റായിരുന്നു. 2004 ലെ ബെർലിൻ ചലച്ചിത്രമേളയിൽ അദ്ദേഹത്തിന് പ്രത്യേക ഓണററി ഗോൾഡൻ ബിയർ ലഭിച്ചു. ടാംഗോ കമ്പോസറും സംഗീതജ്ഞനുമായ ഓസ്റ്റർ പിയാസൊല്ലയുമായി വിവിധ സിനിമകളുടെ ശബ്‌ദട്രാക്കുകളിൽ അദ്ദേഹം സഹകരിച്ചു.
പശ്ചാത്തലം
1970 കളിൽ അർജന്റീന സിനിമയെ ഇളക്കിമറിച്ച ഗ്രൂപോ സിനി ലിബറേഷ്യന്റെ മുൻ നിരയിൽ സോളനാസ് ഉണ്ടായിരുന്നു, അതിന്റെ സാമൂഹ്യ മനസാക്ഷിയും രാഷ്ട്രീയ ശബ്ദവും വളർത്തിയെടുക്കുന്നതിൽ പ്രധാന പങ്ക് വഹിച്ചു. പെറോണിനെ പിന്തുണയ്ക്കുന്നതിനുള്ള പ്രചാരണത്തിൽ അദ്ദേഹം സജീവമായിരുന്നു. 1970 കളിൽ വലതുപക്ഷ ശക്തികൾ ഭീഷണി നേരിട്ടു. അവർ അദ്ദേഹത്തിന്റെ ഒരു നടനെ വധിക്കുകയും അദ്ദേഹത്തെ തട്ടിക്കൊണ്ടുപോകുകയും ചെയ്തു.
ലാറ്റിനമേരിക്കയിലെ നവകൊളോണിയലിസത്തിനെതിരായ വിമോചനപ്പോരാട്ടങ്ങളുടെ നാൾവഴികളെ ദൃശ്യപരമായി അടയാളപ്പെടുത്തുന്ന ‘ദ അവർ ഓഫ് ദ ഫർണസസ്’, അർജൻറീനയിലേക്കുള്ള ബഹുരാഷ്ട്ര കുത്തക കമ്പനികളുടെ അധിനിവേശവും സ്വകാര്യവത്കരണവും ആ സമൂഹത്തെ സാമ്പത്തികമായും രാഷ്ട്രീയമായും എങ്ങനെ തകർത്തുവെന്ന് അന്വേഷിക്കുന്ന ‘സോഷ്യൽ ജെനോസൈഡ്’ തുടങ്ങിയ രാഷ്ട്രീയ ചിത്രങ്ങളിലൂടെ ചലച്ചിത്രചരിത്രത്തിലെ ശ്രദ്ധേയനായി.
ഒക്ടാവിയോ ഗെറ്റിനോയ്‌ക്കൊപ്പം സോളനാസ് " ടൊവാർഡ് എ തേർഡ് സിനിമ" എന്ന പ്രകടനപത്രിക എഴുതി. ഹോളിവുഡ് സിനിമയെയും യൂറോപ്യൻ ഓട്ടൂർ സിനിമയെയും എതിർക്കുന്ന ഒരു രാഷ്ട്രീയ മൂന്നാം സിനിമ എന്ന ആശയം വികസ്വര രാജ്യങ്ങളിൽ പല ചലച്ചിത്ര പ്രവർത്തകർക്കും പ്രചോദനമായി.
1976 ൽ സോളനാസ്, പാരീസിൽ പ്രവാസിയായി. 1983 ൽ ജനാധിപത്യത്തിന്റെ വരവോടെയാണ് അർജന്റീനയിലേക്ക് മടങ്ങിയത്. ലഘുചിത്രം| 2008 ലെ ഗൗതലജാര ഫിലിം ഫെസ്റ്റിവലിൽ സിൽവർ മായാഹുവൽ അവാർഡ് സ്വീകരിച്ചു.
രാഷ്ട്രീയ പ്രവർത്തനം
രാഷ്ട്രീയ സിനിമകൾ നി‍ർമ്മിക്കുന്ന അദ്ദേഹം അർജന്റീന പ്രസിഡന്റ് കാർലോസ് മെനമിനെ പരസ്യമായി വിമർശിച്ചിരുന്നു. അത്തരമൊരു പരസ്യ വിമർശനത്തിന് മൂന്ന് ദിവസത്തിന് ശേഷം 1991 മെയ് 21 ന് സോളാനസിന്റെ കാലിൽ ആറ് തവണ വെടിയേറ്റു. ആക്രമണത്തിലും വൈകല്യത്തിലും തളരാതെ സോളനാസ് രാഷ്ട്രീയത്തിൽ കൂടുതൽ ഇടപഴകുകയും ബ്യൂണസ് അയേഴ്സിന്റെ സെനറ്ററായി തെരഞ്ഞെടുക്കപ്പെടുകയും ചെയ്തു, 1992 ൽ 7% വോട്ട് നേടി. ഒരു വർഷത്തിനുശേഷം അദ്ദേഹം ഫ്രെണ്ടെ ഗ്രാൻഡെ പട്ടികയിൽ ദേശീയ ഡെപ്യൂട്ടി ആയി തിരഞ്ഞെടുക്കപ്പെട്ടു.
2005-ൽ പുറത്തിറങ്ങിയ ലാ ഡിഗ്നിഡാഡ് ഡി ലോസ് നാഡീസും 2008-ൽ പുറത്തിറങ്ങിയ ലാ എൽട്ടിമ എസ്റ്റാസിയനും ഉൾപ്പെടെ സോളനാസ് രചനയും സംവിധാനവും തുടരുന്നു. അദ്ദേഹത്തിന്റെ മകൻ ജുവാൻ സോളനാസ് പ്രശസ്ത ചലച്ചിത്ര സംവിധായകനാണ്.
2007 ഒക്ടോബറിൽ, ആധികാരിക സോഷ്യലിസ്റ്റ് പാർട്ടിയുടെ 2007 ലെ അർജന്റീന പൊതുതെരഞ്ഞെടുപ്പിൽ സോളനാസ് പ്രസിഡന്റ് സ്ഥാനാർത്ഥിയായിരുന്നു. 1.58% വോട്ട് നേടി അദ്ദേഹം ഏറ്റവും കൂടുതൽ വോട്ട് ലഭിച്ച അഞ്ചാമത്തെ സ്ഥാനാർത്ഥിയായി.
ജൂൺ 28 ന് നടന്ന പാർലമെന്റ് തെരഞ്ഞെടുപ്പിൽ സോളനാസ് ബ്യൂണസ് അയേഴ്സിന്റെ ദേശീയ ഡെപ്യൂട്ടി ആയി തിരഞ്ഞെടുക്കപ്പെട്ടു, കാരണം അദ്ദേഹത്തിന്റെ പാർട്ടി പ്രോയ്ക്റ്റോ സുർ 24.2 ശതമാനം വോട്ടുകൾ നേടി നഗരത്തിലെ രണ്ടാമത്തെ ശക്തിയായി. 2013 ൽ സോളനാസ് ദേശീയ സെനറ്ററായി തിരഞ്ഞെടുക്കപ്പെട്ടു, 2013-2019 കാലയളവിൽ ബ്യൂണസ് അയേഴ്സ് സിറ്റിയെ പ്രതിനിധീകരിച്ചു.
ലൈഫ് ടൈം അച്ചീവ്മെൻറ് പുരസ്കാരം
24ാമത് കേരള രാജ്യാന്തര ചലച്ചിത്രമേള 2019 ൽ ലൈഫ് ടൈം അച്ചീവ്മെൻറ് പുരസ്കാരം ലഭിച്ചു.
ഉദ്ധരണികൾ
“ഒരു പുതിയ സിനിമ പൂർണ്ണമായും സിസ്റ്റത്തിന് പുറത്ത് നിർമ്മിക്കാനുള്ള സാധ്യത ചലച്ചിത്ര പ്രവർത്തകർക്ക് സ്വയം സംവിധായകരിൽ നിന്ന് മൊത്തം ചലച്ചിത്ര പ്രവർത്തകരായി മാറാൻ കഴിയുമോ എന്നതിനെ ആശ്രയിച്ചിരിക്കുന്നു. ഒരു ഫിലിം ടെക്നീഷ്യൻ ആകാതെ, നിർമ്മാണം കൈകാര്യം ചെയ്യാൻ കഴിവില്ലാതെ ആർക്കും മൊത്തം ചലച്ചിത്രകാരനാകാൻ കഴിയില്ല. "
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജന്റീനിയൻ ചലച്ചിത്രസംവിധായകർ വർഗ്ഗം:1936-ൽ ജനിച്ചവർ
ലിസിയാന
ഓസ്‌ട്രേലിയയിൽ മാത്രം കാണപ്പെടുന്ന ലൊറാന്തേസീ കുടുംബത്തിലെ പരാദ കുറ്റിച്ചെടികളുടെ ഒരു ജനുസ്സാണ്  ലിസിയാന.
References
വർഗ്ഗം:ലൊറാന്തേസീ
പ്രകാശോർജ്ജം
ദൃശ്യപ്രകാശത്തിലെ മനുഷ്യനേത്രങ്ങൾക്ക് സംവേദനം ചെയ്യാൻ കഴിയുന്ന ഊർജ്ജമാണ് പ്രകാശമിതിയിലെ പ്രകാശോർജ്ജം (ഇംഗ്ലീഷിൽ: luminous energy). പ്രകാശോർജ്ജം പ്രസരണോർജ്ജത്തിൽനിന്നും വ്യത്യസ്തപെട്ടിരിക്കുന്നു. പ്രകാശോർജ്ജത്തിന് സമാനമായ പ്രസരണമിതിയിലെ ഒരു അളവാണ് പ്രസരണോർജ്ജം. വിദ്യുത്കാന്തിക വർണ്ണരാജി|വിദ്യുത്കാന്തിക വർണ്ണരാജിയിലെ]] എല്ലാ തരംഗങ്ങളും മനുഷ്യനേത്രങ്ങൾക്ക് ദൃഷ്ടിഗോചരമല്ലാത്തതാണ് പ്രസരണോർജ്ജം എന്ന അളവിന് നിദാനം. ദൃശ്യ വർണ്ണരാജിക്ക് പുറത്തുള്ള തരംഗങ്ങളുടെ പ്രകാശോർജ്ജം പൂജ്യമാണ്. അതായത് അവയെ മനുഷ്യന് നഗ്നനേത്രങ്ങൾക്കൊണ്ട് ദർശിക്കാൻ സാധിക്കില്ല.(ഉദാ: അൾട്രാവയലറ്റ് രശ്മികൾ).
പ്രകാശോർജ്ജത്തിന്റെ അന്താരാഷ്ട്ര ഏകകം ലൂമിൻ സെക്കന്റ് (lm.s) ആണ്. ഹെൻറി ഫോക്സ് താൽബോട്ട് എന്ന ബ്രിട്ടിഷ് ശാസ്ത്രഞ്ജന്റെ ബഹുമാനാർത്ഥമായി. താൽബോട്ട് എന്നൊരു ഏകകവും അനൗദ്യോഗികമായി ഉപയോഗിക്കാറുണ്ട്. ചില ഏകക സമ്പ്രതായങ്ങളിൽ ഊർജ്ജത്തിന്റെ അടിസ്ഥാന ഏകകമായ ജൂളിലും പ്രകാശോർജ്ജം പ്രസ്താവിക്കാറുണ്ട്.
ഗാർഡൻ ഓഫ് പാംസ്
അവലംബം
വർഗ്ഗം:സുരിനാമിലെ ടൂറിസ്റ്റ് ആകർഷണങ്ങൾ വർഗ്ഗം:തോട്ടങ്ങൾ
ജി.ഐ.എം.പി.എസ്
1996 ജനുവരിയിൽ ജോർജ്ജ് വാൾട്ട്മാൻ (George Woltman)സ്ഥാപിച്ച ഒരു ഇന്റർനെറ്റ് കൂട്ടായ്മയാണ് ഗ്രേറ്റ് ഇന്റർനെറ്റ് മെഴ്സെൻ പ്രൈം സേർച്ച് (The Great Internet Mersenne Prime Search-GIMPS)അഥവാ ജി.ഐ.എം.പി.എസ്. മെഴ്സൻ അഭാജ്യസംഖ്യകളെ കണ്ടെത്തുന്നതിനായാണ് ഈ കൂട്ടായ്മ സ്ഥാപിക്കപ്പെട്ടത്.
ഗവേഷണ ആവശ്യങ്ങൾക്കായി ഇൻറർനെറ്റിലൂടെ വിതരണം ചെയ്യുന്ന ആദ്യത്തെ വലിയ തോതിലുള്ള കമ്പ്യൂട്ടിംഗ് പ്രോജക്ടുകളിൽ ഒന്നാണ് ഇത് എന്ന് പറയപ്പെടുന്നു. ജി.ഐ.എം.പി.എസ് പ്രൈം 95 എന്ന് പേരുനൽകിയിട്ടുള്ള സ്വതന്ത്ര സോഫ്‌റ്റ്‌വെയർ ഉപയോഗിച്ചാണ് ഇത്തരം അഭാജ്യസംഖ്യ കളെ കണ്ടെത്തുന്നതിനുള്ള ഗവേഷണങ്ങൾ നടക്കുന്നത്. ആയിരക്കണക്കിന് ഗണിതജ്ഞരാണ് ഈ ഉദ്യമത്തിൽ പങ്കാളികളായിട്ടുള്ളത്. ഡസൻ കണക്കിന് വിദഗ്ധരുടെയും ആയിരക്കണക്കിന് സന്നദ്ധ സേവകരുടെയും പ്രവർത്തന ഫലമായി ഈ സംഘടനയ്ക്ക് കുറേ മെഴ്സെൻ അഭാജ്യസംഖ്യകളെ കണ്ടെത്താൻ കഴിഞ്ഞു.
സംഗീത കലാനിധി
കർണ്ണാടക സംഗീതത്തിലെ വിദഗ്ദ്ധർക്ക് വർഷംതോറും ചെന്നൈയിലെ മദ്രാസ് മ്യൂസിക് അകാദമി നൽകിവരുന്ന സമ്മാനമാണ് സംഗീത കലാനിധി (Sangeetha Kalanidhi). കർണ്ണാടക സംഗീതത്തിനു നൽകി വരുന്ന ഏറ്റവും പ്രമുഖമായ സമ്മാനങ്ങളിൽ ഒന്നാണിത്.
സംഗീത കലാനിധികൾ
വർഗ്ഗം:പുരസ്കാരങ്ങൾ വർഗ്ഗം:കർണ്ണാടകസംഗീതം വർഗ്ഗം:സംഗീതകലാനിധി പുരസ്കാരം ലഭിച്ചവർ
സി.കെ. ബാലകൃഷ്ണൻ
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു '''സി.കെ. ബാലകൃഷ്ണൻ'''. വർക്കല നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്കും കിളിമാനൂരിൽ നിന്ന് മൂന്നാം നിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. രണ്ടാം നിയമസഭയിൽ സി.പി.ഐ.യേയും, മൂന്നാം നിയമസഭയിൽ സി.പി.ഐ.എം.നേയും പ്രതിനിധീകരിച്ചു. 1929 മാർച്ചിൽ ജനിച്ചു.
1959 വരെ കെ.എസ്.ഇ.ബി.യിൽ ജോലിചെയ്തിട്ടുണ്ട്, ചെറിയ കാലത്തേക്ക് ജയിൽ വാസമനുഷ്ഠിച്ചിട്ടുണ്ട്. കേരള സർവകലാശാല സെനറ്റംഗം; ഓൾ ഇന്ത്യ കർഷക തൊഴിലാളി ഫെഡറേഷൻ വർക്കിംഗ് കമ്മിറ്റിയംഗം; തിരുവനന്തപുരം ജില്ലാസഹകരണബാങ്ക് ഡയറക്ടർ, ചെറുണ്ണിയൂർ സർവ്വീസ് കോ-ഒപ്പറേറ്റീവ് സൊസൈറ്റി പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്. 1991 സെപ്റ്റംബർ 9ന് അന്തരിച്ചു.
അവലംബം
വർഗ്ഗം:1929-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1991-ൽ മരിച്ചവർ വർഗ്ഗം:സെപ്റ്റംബർ 15-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ
ലിസ്റ്റൻ ഗാർത്തുവേറ്റ്
പത്തൊമ്പതാം നൂറ്റാണ്ടിൽ ഇന്ത്യയിൽ പ്രവർത്തിച്ചിരുന്ന ബ്രിട്ടീഷുകാരനായ വിദ്യാഭ്യാസവിദഗ്ദ്ധനും ബ്രിട്ടീഷ് സർക്കാർ ഉദ്യോഗസ്ഥനുമായിരുന്നു ലിസ്റ്റൻ ഗാർത്തുവേറ്റ് എന്ന ജെയിംസ് ഗ്രാന്റ് ലിസ്റ്റൻ ഗാർത്തുവേറ്റ് (James Grant Liston Garthwaite) (1833 - 1918 ഡിസംബർ 21 ). ഗാർത്തുവേറ്റ് സായിപ്പ് എന്ന പേരിൽ ഇദ്ദേഹം മലയാളികളുടെ ഇടയിൽ അറിയപ്പെട്ടു.
ഗുണ്ടർട്ടിനു ശേഷം മലബാർ കാനറാ മേഖലയിലെ ഡെപ്യൂട്ടി സ്കൂൾ ഇൻസ്പെക്റ്ററായി നിയമിതനായത് ഗാർത്തുവേറ്റ് ആയിരുന്നു. പിൽക്കാലത്ത് സ്കൂൾ ഇൻസ്പെക്ടറായും, ബ്രിട്ടീഷ് സർക്കാരിന്റെ ഔദ്യോഗിക മലയാളപരിഭാഷകനായും അദ്ദേഹം പ്രവർത്തിച്ചു. മലയാള അക്ഷരപഠനത്തിൽ ലളിതാക്ഷരങ്ങളിൽ നിന്ന് പഠനം തുടങ്ങുന്ന വിപ്ലവാത്മകമായതും ഇപ്പോഴും നടപ്പിലുള്ളതുമായ അക്ഷരപഠനപരിഷ്കരണം കൊണ്ടു വന്നത് ഗാർത്തുവേറ്റാണ്.
ജീവിതരേഖ
1857 മുതൽ വിവിധ സ്കൂളുകളിലെ പ്രധാനാദ്ധ്യാപകനായും പിന്നീട് ഡെപ്യൂട്ടി സ്കൂൾ ഇൻസ്പെക്റ്ററായും അദ്ദേഹം പ്രവർത്തിച്ചു. 1869 മുതൽ സ്കൂൾ ഇൻസ്പെക്റ്ററായി. പതിമൂന്നിലധികം ഇന്ത്യൻ ഭാഷകളെ ബ്രെയിലി പദ്ധതിക്ക് ഉപയുക്തമാകുന്ന രൂപത്തിൽ മാറ്റിയെടുത്തു. 1884-ൽ മദ്രാസ് യൂണിവേഴ്സിറ്റിയുടെ ഫെല്ലോഷിപ്പ് അദ്ദേഹത്തിനു ലഭിച്ചു. നിരവധി പാഠപുസ്തകങ്ങൾ തയ്യാറാക്കുകയും, സർക്കാരിനുവേണ്ടി കന്നഡ, മലയാളം ഭാഷകളിലെ ഹർജികൾ ശേഖരിച്ച് പ്രസിദ്ധീകരിക്കുകയും ചെയ്തിട്ടുണ്ട്. കൈസർ ഇ ഹിന്ദ് എന്ന ബ്രിട്ടീഷ് ബഹുമതി നേടിയിട്ടുണ്ട്. തന്റെ തുടക്കത്തിൽ ഗുണ്ടർട്ട് തുടങ്ങി വെച്ച പ്രവർത്തികൾ മെച്ചപ്പെടുത്താനാണ് അദ്ദേഹം ശ്രമിച്ചിട്ടുള്ളത്. പാഠപുസ്തകങ്ങൾ കൂടാതെ ഗുണ്ടർട്ട് വ്യാകരണമടക്കം പല പ്രമുഖ ഗുണ്ടർട്ട് കൃതികളും പരിഷ്കരിച്ച് പ്രസിദ്ധീകരിക്കാൻ ഗാർത്തുവേറ്റ് ശ്രമിച്ചു. 1888 ൽ ജോലിയിൽ നിന്ന് വിരമിച്ചു.
അദ്ദേഹത്തിന്റെ അവസാന കാലം ഓസ്ട്രേലിയയിലായിരുന്നു. ലിപ്ഷോം എന്ന ഓസ്ട്രേലിയൻ കുടുംബത്തിലേക്കാണ് ഗാർത്തുവേറ്റിന്റെ സഹോദരിയെ കല്യാണം കഴിച്ചത്. 1895 ലും 1898 ലും അവിടെയെത്തിയ അദ്ദേഹം പിന്നീടവിടെ സ്ഥിര താമസമാക്കി. ജെയിംസ് ലിസ്റ്റൻ ഗാർത്തുവേറ്റ് 1918 ഡിസംബർ 21ന്‌ മരിച്ചു. 1884ൽ മരിച്ച ഭാര്യയുടെ കല്ലറയിലാണ് അദ്ദേഹത്തെയും അടക്കിയിരിക്കുന്നത്. ഗ്ലെനെൽഗിലുള്ള നോർത്ത് ബ്രൈറ്റൻ സെമിത്തേരിയിലാണ് അദ്ദേഹത്തിന്റെ കല്ലറ. അഡലെയ്ഡിൽ താമസിക്കുന്ന കാലത്ത് ഗാർത്തുവേറ്റ് സാമൂഹ്യകാര്യങ്ങളിൽ ഇടപെടുകയും സജീവമായസാംസ്‌കാരിക ജീവിതം നയിക്കുകയും ചെയ്‌തിരുന്നു.
കേരളവിദ്യാഭ്യാസ രംഗത്ത്
മലയാള അക്ഷര പഠനത്തിൽ വിപ്ലവാത്മകമായ മാറ്റം വരുത്തിക്കൊണ്ട്, 1873-ൽ പ്രസിദ്ധീകരിച്ച ഒന്നാം പാഠപുസ്തകത്തിന്റെ മൂന്നാം പതിപ്പിൽ ഗാർത്തുവേറ്റ് ഇപ്രകാരം എഴുതിയിരിക്കുന്നു.
മലയാളവ്യാകരണചോദ്യോത്തരം
ഗുണ്ടർട്ടിന്റെ മലയാളവ്യാകരണചോദ്യോത്തരം ഗാർത്തുവെയിറ്റ്‌ ഇംഗ്ലീഷ്‌ വിവർത്തനത്തോടെ പരിഷ്ഠരിച്ചു പുനഃപ്രസിദ്ധീകരിച്ചു. ഗുണ്ടർട്ടിന്റേതാണ്‌ മൂലകൃതിയെങ്കിലും അത്‌ ചെറുതും കൂടുതൽ ഉപയോഗപ്രദവുമാക്കി ശരാശരി മിഷണറിക്ക്‌ പ്രയോജനം ചെയ്യുന്ന രീതിയിലാണ്‌ ഗാർത്തുവെയിറ്റ്‌ പുനഃസംവിധാനം ചെയ്തത്‌. പി.ജെ. തോമസ്സിന്റെ മലയാളസാഹിത്യവും കൃസ്ത്യാനികളും എന്ന പുസ്തകത്തിൽ ഗാർത്ത്വറ്റിനെക്കുറിച്ച്‌ വിശദമായി പറയുന്നുണ്ട്‌. ഗുണ്ടർട്ടിന്റെ മലയാള വ്യാകരണത്തിന്റെ ആദ്യത്തെ 552 വകുപ്പുകൾ 1851-ലാണ്‌ പ്രസിദ്ധീകൃതമായത്‌. വിദ്യാർഥികളുടെ ആവശ്യത്തെ പുരസ്തരിച്ച്‌ മലയാള വ്യാകരണം (ചോദ്യോത്തരം) 1860-ൽ അദ്ദേഹം പ്രസിദ്ധപ്പെടുത്തി. അതിന്റെ ശേഷം ഒരു പുതിയ പതിപ്പ്‌ അദ്ദേഹം യൂറോപ്പിലേക്കു പോയശേഷം മലബാർ സ്കൂൾ ഇൻസ്റെക്ടറായിരുന്ന ഗാർത്തുവൈറ്റ്‌ സായിപ്പിന്റെ സഹായത്തോടു കൂടി അച്ചടിപ്പിക്കുകയുണ്ടായി. മലയാള ഭാഷാ വ്യാകരണം. 569 വകുപ്പുകൾ വരെ മാത്രമേ ഗുണ്ടർട്ട്‌ എഴുതിയിരുന്നുള്ളു. തുടർന്നുള്ള 309 വകുപ്പുകൾ ഗാർത്തുവൈറ്റ്‌ എഴുതിച്ചേർത്തതാണ്‌.
പ്രകാശപ്രവാഹം
പ്രകാശമിതിയിൽ പ്രകാശപ്രവാഹം(luminous flux) അല്ലെങ്കിൽ പ്രകാശശക്തി(luminous power) എന്നതുകൊണ്ട് ഉദ്ദേശിക്കുന്നത് മനുഷ്യനേത്രങ്ങൾ സംവേദനം ചെയ്യുന്ന പ്രകാശത്തിന്റെ പവറാണ്. പ്രസരണമിതിയിൽ ഇതിന് സമാനമായ ഒരു പരിമാണമാണ് പ്രസരണപ്രവാഹം. ലൂമിൻ എന്നൊരു ഏകകത്തിലാണ് പ്രകാശപ്രവാഹം അളക്കുന്നത്. ആണ്.
വർഗ്ഗം:പ്രകാശശാസ്ത്രം വർഗ്ഗം:പ്രകാശമിതി
യവ്ജനി ഖൽദേയി
റഷ്യൻ പട്ടാളത്തിലെ ഛായാഗ്രാഹകൻ ആയിരുന്നു യവ്ജനി ഖൽദേയി(ജ: 23 മാർച്ച് [O.S. 10 മാർച്ച്] 1917 – 6 ഒക്ടോ: 1997) രണ്ടാൽ ലോകമഹായുദ്ധകാലത്ത് നാസി ജർമ്മനിയുടെ തലസ്ഥാനമായിരുന്ന റീഷ്താഗിൽ റഷ്യൻ ചെമ്പടയിലെ ഭടന്മാർ റഷ്യൻ പതാക ഉയർത്തുന്ന  വിഖ്യാത ചിത്രം പകർത്തിയതിലൂടെയാണ് ഖൽദേയി പ്രശസ്തനാകുന്നത്. 1941 മുതൽ 1946 വരെയുള്ള കാലയളവിൽ ഖൽദേയി പകർത്തിയ ചിത്രങ്ങളാണ് അദ്ദേഹത്തെ കൂടുതലും പ്രശസ്തനാക്കിയത്.
ചിലിമ്പി
തെക്കേ ഇന്ത്യയിലും ശ്രീലങ്കയിലും കാണുന്ന ഒരു ചെറിയ വൃക്ഷമാണ് ചിലിമ്പി. . ഈ മരം 8 മീറ്റർ വരെ ഉയരം വയ്ക്കും.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ
വാനമ്പാടിക്കിളി
വാനമ്പാടിക്കിളിയുടെ ശാസ്ത്രീയ നാമം Alauda gulgula എന്നാണ്. ഈ പക്ഷിയ്ക്ക് Oriental lark എന്നും small skylark എന്നും ആംഗലത്തിൽ പേരുകളുണ്ട്.
വിതരണം
ഇന്ത്യൻ ഉപഭൂഖണ്ഡത്തിലും തെക്കു കിഴക്കൻ ഏഷ്യയിലും കാണുന്ന പക്ഷിയാണ്. തുറന്ന പ്രദേശങ്ങളിലും പുൽമേടുകളിലും മിക്കതും ഇവയോടടുത്ത ജലാശായങ്ങൾക്കരികിലും കാണുന്നു.
ഭക്ഷണം
വിത്തുകളും പ്രാണികളുമാണ് ഭക്ഷണം.
രൂപ വിവരണം
അങ്ങാടിക്കുരുവിയുടെ വലിപ്പമേയുള്ളു. 16 സെ.മീ നീളം. ചെമ്പൻ നിറം. ചിറകിലും ദേഹത്തും വ്യക്തമല്ലാത്ത വരകളുണ്ട്. കഴുത്തിലും മാറിടത്തിലും വരകളുണ്ട്. വയറിനും ഗുദത്തിനും അടയാളങ്ങളില്ലാത്ത നരച്ച വെള്ള നിറം. പൂവനും പിടയും ഒരേപോലെയിരിക്കും.
ഗ്രീക്ക് ആമ
ഗ്രീക്ക് ആമ (ഇംഗ്ലീഷിൽ: Greek Tortoise/Spur-thighed Tortoise) (ശാസ്ത്രീയ നാമം: Testudo graeca) കറുപ്പും തേൻനിറവും കലർന്ന നിറമുള്ള ശരീരമുള്ള ആമകളാണ്. യൂറോപ്പിൽ ഇവയെ കണ്ടു വരുന്നു. ഇവയുടെ മുട്ടകൾക്ക് പ്രാവിൻ മുട്ടയുടെ വലിപ്പമുണ്ട്. ഒച്ച്, ചെറിയ ചെടികളുടെ ഇലകൾ എന്നിവയാണ് ഈ ആമകളുടെ സാധാരണ ഭക്ഷണം.
അവലംബം
വർഗ്ഗം : ആമകൾ
സോണി YAY!
സോണി YAY! കൾവർ മാക്സ് എന്റർടൈൻമെന്റ് നടത്തുന്ന, കുട്ടികളെ ലക്ഷ്യമിട്ടുള്ള ഒരു ഇന്ത്യൻ പേ ടെലിവിഷൻ ചാനലാണ്. 6 നും 14 നും ഇടയിൽ പ്രായമുള്ളവർക്കായി ചാനൽ സൃഷ്ടിച്ചു. ചാനൽ പ്രാഥമികമായി അന്താരാഷ്‌ട്ര ആനിമേഷൻ പരമ്പരകളും ആനിമേഷനുകളും മാതൃഭാഷകളിൽ സംപ്രേക്ഷണം ചെയ്യുന്നു.
പേർഷ്യൻ ഗേറ്റ് യുദ്ധം
പേർഷ്യൻ ഗേറ്റ് യുദ്ധം പേർഷ്യൻ സത്രാപി അരിയോബാർസാനസിൻറെ നേതൃത്വത്തിലുള്ള പേർഷ്യൻ സൈന്യവും മഹാനായ അലക്സാണ്ടർ നയിച്ച അധിനിവേശ ഹെല്ലനിക് സഖ്യവും തമ്മിൽ നടന്ന ഒരു സൈനിക സംഘട്ടനമായിരുന്നു. ബിസി 330-ലെ ശൈത്യകാലത്ത്, പെർസിപോളിസിനടുത്തുള്ള പേർഷ്യൻ ഗേറ്റ്സിൽ, ഒരു മാസത്തേക്ക് മാസിഡോണിയൻ സൈന്യത്തെ തടഞ്ഞുനിർത്തിക്കൊണ്ട് അരിയോബാർസാനസ്, എണ്ണത്തിൽ കൂടുതലുള്ള പേർഷ്യൻ സേനയുടെ അവസാനത്തെ നിലയുറപ്പിച്ചു. ഒടുവിൽ യുദ്ധത്തടവുകാരിൽ നിന്നോ പ്രാദേശിക ഇടയന്മാരിൽനിന്നോ പേർഷ്യൻ സേനയുടെ പിന്നിലൂടെ അലക്സാണ്ടർ ഒരു പാത കണ്ടെത്തിയതോടെ പേർഷ്യക്കാരെ പരാജയപ്പെടുത്തുന്നതിനും പെർസെപോളിസ് പിടിച്ചെടുക്കുന്നതിനും സാധിച്ചു.
മാൻഹോൾ (ചലച്ചിത്രം)
ശുചീകരണ തൊഴിലാളികളുടെ ദുരിത ജീവിതത്തിന്റെ കഥ പറയുന്ന മലയാള ചലചിത്രമാണ് മാൻഹോൾ. ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്കു തെരഞ്ഞെടുക്കപ്പെട്ടു. മാധ്യമ പ്രവർത്തകയായ വിധു വിൻസന്റാണ് ഈ ചിത്രത്തിന്റെ സംവിധായിക. ഇവർ തന്നെ സംവിധാനം ചെയ്ത 'വൃത്തിയുടെ ജാതി' എന്ന ഡോക്യുമെന്ററിയുടെ സ്വതന്ത്രാവിഷ്കാരമാണ് മാൻഹോൾ.
കഥ ചുരുക്കം
ആലപ്പുഴ നഗരസഭയിലെ മാൻഹോൾ കരാർ തൊഴിലാളിയായ അയ്യസ്വാമി  ജോലിക്കിടെ മരിക്കുകയും തുടർന്ന് മകൾ ശാലിനിയും കുടുംബവും അനുഭവിക്കുന്ന പ്രശ്‌നങ്ങളുമാണ് സിനിമയുടെ ഇതിവൃത്തം.
അഭിനേതാക്കൾ
മാധ്യമ പ്രവർത്തകരായ സി ഗൌരീദാസൻ നായർ, സണ്ണിക്കുട്ടി എബ്രഹാം എന്നിവർ ചെറിയ വേഷം ഈ ചിത്രത്തിൽ കൈകാര്യം ചെയ്യുന്നുണ്ട്. റിൻസി, മുൻഷി ബൈജു, ശൈലജ, സുനി, സജി, മിനി തുടങ്ങിയവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
ജുവാന മാനുവൽ
കുടുംബം
ഇൻഫന്റേ ജുവാൻ മാനുവലിൻറെയും (1282-1348), രണ്ടാമത്തെ ഭാര്യ ബിസ്കേയിലെ പ്രഭുക്കന്മാരുടെ പിൻതലമുറയിൽപ്പെട്ട ബ്ലാങ്ക നൂൺസ് ഡി ലാറ ദെ ലാ സെർഡയുടെയും മകളായി ജുവാന ജനിച്ചു. ഹൗസ് ഓഫ് ഐവ്രിയയിലെ അവസാന നിയമപ്രകാരമുള്ള അംഗമായിരുന്നു അവർ.
വിവാഹം
ജുവാനയുടെ പിതാവ് അൻഫോൺസോ XI രാജാവിന്റെ അഞ്ച് വർഷക്കാലത്തെ ഗൗരവകരമായ ഒരു ശത്രുവായിരുന്നു. അദ്ദേഹത്തിന്റെ മുൻ ആശ്രിതൻ, പനഫീൽ കുടുംബത്തിന്റെ ശക്തിയെ നിഗ്രഹിക്കുന്നതിനോ അല്ലെങ്കിൽ കൈപ്പിടിയിലാക്കാനോ രാജാവ് ആഗ്രഹിച്ചു. ജുവാന അനന്തരാവകാശിയല്ലെങ്കിലും അവരുടെ ചെറുപ്പത്തിൽത്തന്നെ രാജകീയ താല്പര്യത്തിനോടൊത്ത് ജീവിച്ചിരുന്നു.
രാജാവിന്റെ ഏറ്റവും സ്വാധീനം നിറഞ്ഞ വെപ്പാട്ടിയായ ലിയോനോർ ഡി ഗുസ്മാൻ, തന്റെ മൂത്തമകന് ചില ഉന്നത പദവികളും സ്വത്തുക്കളും നേടാൻ ആഗ്രഹിച്ചു. കൂടാതെ യുവതിയായ ജുവാനയിൽ അവർക്കൊരു കണ്ണുമുണ്ടായിരുന്നു. 1350 ജൂലൈ 27-ന് ജുവാനയുടെ സഹോദരനും സംരക്ഷകനുമായ പെനഫീൽഡിലെ ഫെർണാണ്ടോ മാനുവൽ, തന്റെ ഇളയ സഹോദരിയായ ജുവാനയെ കാസ്റ്റിലിലെ അൽഫോൻസോ XI മൻറെ നിയമാനുസൃതമല്ലാത്ത പുത്രനായ ഹെൻറിക്ക് (1333-79) വിവാഹം ചെയ്തു കൊടുത്തു. ഇത് ഹെൻറിക്ക് ചില ദേശങ്ങൾ ലഭിക്കാൻ കാരണമായി. എങ്കിലും ജുവാനയുടെ ബന്ധുക്കളുടെ മരണങ്ങൾക്കുശേഷം ജുവാന അനന്തരാവകാശിയായി മാറിയതിനെതുടർന്ന് അവരുടെ ഭർത്താവ് രാജകീയ ശക്തിക്ക് ഭീഷണിയായി തീർന്നു. 1369-ൽ, കാസ്റ്റിലിലേയും ലിയോണിലെയും ഹൗസ് ഓഫ് ട്രസ്തമാമാരയിൽ നിന്നുള്ള ആദ്യ രാജാവ് ആയി സ്ഥാനമേറ്റ ഹെൻറി രണ്ടാമൻ അദ്ദേഹത്തിൻറെ അർധസഹോദരനായ ഐവ്രി ഹൗസിന്റെ അവസാനത്തെ ഭരണാധികാരിയായിരുന്ന പീറ്ററിനെ സിംഹാസനത്തിനു വേണ്ടി നിരവധി വിപ്ലവങ്ങളും യുദ്ധങ്ങളും നടത്തിയതിനുശേഷം തട്ടിക്കൊണ്ടു പോയി കൊലപ്പെടുത്തിയിരുന്നു. ഹെൻറി രാജാവായിരുന്നപ്പോൾ ഫെർഡിനാന്റ് യുദ്ധത്തിലും ഹണ്ട്രഡ് ഇയർസ് യുദ്ധത്തിലും പങ്കെടുത്തിരുന്നു.
ജോൺ I ഓഫ് കാസ്റ്റിൽ, എലിനോർ ഓഫ് കാസ്റ്റിൽ (d. 1416), ജോയന്ന എന്നിവർ അവരുടെ മൂന്നു കുട്ടികളായിരുന്നു. രാജാവ് ജോൺ I ഓഫ് കാസ്റ്റിൽ (1358–1390) 1379 മുതൽ 1390 വരെ കാസ്റ്റിലെ രാജാവായിരുന്നു. അവൻ ഔപചാരികമായി കിരീടധാരണം നടന്ന കാസ്റ്റിലെ അവസാനത്തെ ചക്രവർത്തിയായിരുന്നു. ഇൻഫൻറ ഓഫ് കാസ്റ്റിലിലെയും നവ്രെയിലെയും രാജ്ഞിയായിരുന്നു എലിനോർ.
അനന്തരാവകാശം
1361-ൽ ജുവാനയുടെ അനന്തരവളായ കൗമാരപ്രായക്കാരിയായ ബ്ലാങ്കയുടെ മരണത്തെതുടർന്ന് അവരുടെ സഹോദരൻ ഫെർണാണ്ടോ മാനുവൽ 1350 കളിൽ സ്വയം മരിക്കുകയും അദ്ദേഹത്തിന് സന്താനങ്ങളില്ലായിരുന്നതിനാൽ വില്ലെന, എസ്കലോണ, പെനഫീൽ എന്നിവയടങ്ങുന്ന സാമ്രാജ്യം ജുവാനക്കു അനന്തരാവകാശമായി ലഭിച്ചു. ജുവാന മാതൃവഴി ലാ പലോമില്ലയുടെ കൊച്ചുമകളായിരുന്നു. മറ്റൊരു കസിൻ ആയ ഇസബെൽ ഡി ലാറ 1361-ൽ കൊല്ലപ്പെട്ടിരുന്നു. അവരുടെ മകൾ ഫ്ലോറെൻറിനയെ (1365-നു ശേഷം), ഇവർ ലാറയിലെയും ബിസ്കെയിലെയും അനന്തരാവകാശിയായി സ്വീകരിച്ചിരുന്നു. സ്പെയിനിൽ കാസ്റ്റില്ലെ ലിയോൺ എന്ന സ്വയംഭരണ പ്രദേശത്ത് ബർഗോസ് പ്രവിശ്യയിലെ ഒരു പട്ടണമാണ് ലാറ ദ ലോസ് ഇൻഫന്റസ്. 1369-ൽ ജുവാന കാസ്റ്റിലിലെയും ലിയോണിലെയും രാജ്ഞിയാവുകയും ചെയ്തു.
1381-ൽ അവർ മരിക്കുകയും അനന്തരാവകാശം അവരുടെ മകന് വിട്ടുകൊടുക്കുകയും ചെയ്തപ്പോൾ ഒടുവിൽ ബിസ്കെ, കാസ്റ്റിലും, പിന്നെ സ്പെയിനുമായും കൂടിച്ചേർന്നു. ബാസ്ക്യൂ ആളുകൾ അതിൻറെപേരിൽ അവരെ ഓർമ്മിക്കപ്പെടുന്നു.
അവലംബം
വർഗ്ഗം:1339-ൽ ജനിച്ചവർ വർഗ്ഗം:1381-ൽ മരിച്ചവർ
മുനക്കൽ ബീച്ച്
വലത്ത്‌|ലഘുചിത്രം|300x300ബിന്ദു| മുനക്കൽ ബീച്ചിലെ ഒരു സായാഹ്നം കേരളത്തിൽ തൃശ്ശൂർ ജില്ലയിലെ തൃശൂർ അഴീക്കോഡിലെ  ഒരു ബീച്ചാണ് മുനക്കൽ ബീച്ച്. ഇത് തൃശ്ശൂർ ജില്ല യിലെ ഏറ്റവും വലിയ ബീച്ചാണ്  കൊടുങ്ങല്ലൂർ പട്ടണത്തിൽ നിന്ന് 7 കിലോമീറ്റർ അകലെ അറബിക്കടലിന്റെ തീരത്താണ് ഈ ബീച്ച്.
സൌകര്യങ്ങൾ
ഹാർബർ എഞ്ചിനീയറിംഗ് വകുപ്പിന്റെ സുനാമി പുനരധിവാസ പദ്ധതിയിലാണ് ബീച്ച് വികസിപ്പിച്ചത്. 400 മീറ്റർ ഓപ്പൺ എയർ ഓഡിറ്റോറിയം, 1300 മീറ്റർ നടപ്പാത, ടോയ്‌ലറ്റുകൾ, ഫുഡ് കോർട്ടുകൾ, കുട്ടികൾക്കുള്ള സ്കേറ്റ്ബോർഡിംഗ് ഗ്രിപ്പ്, ഒരു മൊബൈൽ ഷെൽട്ടർ എന്നിവയാണ് ബീച്ചിന്റെ പ്രധാന ആകർഷണങ്ങൾ. കേരള വനംവകുപ്പ് സ്ഥാപിച്ച കാറ്റാടി വനം മറ്റൊരു ആകർഷണമാണ്.
പീഡിയാട്രിക് ഒഫ്താൽമോളജി
ശിശുക്കളിലെയും കുട്ടികളിലെയും നേത്ര രോഗങ്ങൾ, കാഴ്ച പ്രശ്നങ്ങൾ, നേത്ര ചലന പ്രശ്നങ്ങൾ എന്നിവ കൈകാര്യം ചെയ്യുന്ന ഒഫ്താൽമോളജി സബ്-സ്പെഷ്യാലിറ്റി ആണ് പീഡിയാട്രിക് ഒഫ്താൽമോളജി.
ക്ലിനിക്കൽ വൈദഗ്ദ്ധ്യം
പീഡിയാട്രിക് നേത്രരോഗവിദഗ്ദ്ധർ വിഷ്വൽ സിസ്റ്റത്തിന്റെ വികാസത്തിലും കുട്ടികളിലെ കാഴ്ച വികസനത്തെ തടസ്സപ്പെടുത്തുന്ന വിവിധ രോഗങ്ങളിലും ശ്രദ്ധ കേന്ദ്രീകരിക്കുന്നു. കുട്ടികളെ ബാധിക്കുന്ന വിവിധ ഒക്കുലാർ രോഗങ്ങൾ കൈകാര്യം ചെയ്യുന്നതിലും പീഡിയാട്രിക് നേത്രരോഗവിദഗ്ദ്ധർക്ക് വൈദഗ്ധ്യമുണ്ട്. പീഡിയാട്രിക് നേത്രരോഗവിദഗ്ദ്ധർക്ക് സങ്കീർണ്ണമായ നേത്ര ശസ്ത്രക്രിയ നടത്താനും കണ്ണടകളും മരുന്നുകളും ഉപയോഗിച്ച് കുട്ടികളുടെ നേത്ര പ്രശ്നങ്ങൾ കൈകാര്യം ചെയ്യാനും യോഗ്യതയുണ്ട്. കുട്ടികളുടെ നേത്ര പ്രശ്നങ്ങൾ പരിശോധിക്കുന്നതിനും കൈകാര്യം ചെയ്യുന്നതിനുമായി ഫിസിഷ്യൻമാരും മറ്റ് രോഗങ്ങളിൽ വിദഗ്ദ്ധരായവരും രോഗികളെ പീഡിയാട്രിക് നേത്രരോഗവിദഗ്ദ്ധന്റെ അടുത്തേക്ക് അയക്കുന്നു. കാഴ്ച പ്രശ്നങ്ങൾക്ക് പുറമേ, തല ചരിച്ച് പിടിക്കുക, കണ്ണുകൾ ചുരുക്കിപ്പിടിച്ച് നോക്കുക എന്നിവ വിലയിരുത്തുന്നതിനായി സാധാരണയായി പീഡിയാട്രിക് നേത്രരോഗവിദഗ്ദ്ധനെ സമീപിക്കുന്നു. പീഡിയാട്രിക് നേത്രരോഗവിദഗ്ദ്ധർ സാധാരണയായി സ്ട്രാബിസ്മസ് അവസ്ഥകളുമായുള്ള പരിചയം കാരണം കണ്ണ് ചലന വൈകല്യങ്ങളുള്ള (നിസ്റ്റാഗ്മസ് അല്ലെങ്കിൽ സ്ട്രാബിസ്മസ് പോലുള്ളവ) ഉള്ള മുതിർന്നവരെയും കൈകാര്യം ചെയ്യുന്നു.
കുട്ടികളിലെ നേത്ര പ്രശ്നങ്ങൾ
ലഘുചിത്രം| കുട്ടികൾക്കുള്ള നേത്രപരിശോധന ആവശ്യപ്പെടുന്ന പൊതുവിദ്യാഭ്യാസ പോസ്റ്റർ ( വർക്ക്സ് പ്രോഗ്രസ് അഡ്മിനിസ്ട്രേഷൻ, ഏകദേശം 1937) കുട്ടികൾ‌ പലതരം നേത്ര പ്രശ്‌നങ്ങൾ‌ അനുഭവിക്കുന്നു, അവ മുതിർന്നവർ‌ക്കുള്ള നേത്രരോഗങ്ങളിൽ‌ നിന്നും തികച്ചും വ്യത്യസ്തമാണ്. പീഡിയാട്രിക് നേത്രരോഗവിദഗ്ദ്ധർക്ക് ഇനിപ്പറയുന്ന വൈകല്യങ്ങൾ കൈകാര്യം ചെയ്യുന്നതിന് പ്രത്യേക പരിശീലനം നൽകുന്നു:
പീഡിയാട്രിക് നേത്രരോഗവിദഗ്ദ്ധർ പലപ്പോഴും സ്ട്രബിസ്മസ് ചികിത്സയിൽ ഓർത്തോപ്റ്റിസ്റ്റുകളുമായി ചേർന്ന് പ്രവർത്തിക്കുന്നു.
ചരിത്രം
ലോകത്തിലെ ആദ്യത്തെ ശിശുരോഗ നേത്രരോഗവിദഗ്ദ്ധനായി കണക്കാക്കപ്പെടുന്ന ഒരു അമേരിക്കൻ ഫിസിഷ്യനായിരുന്നു ഫ്രാങ്ക് ഡി. കോസ്റ്റൻബാദർ. കോസ്റ്റൻബാദറും മാർഷൽ എം. പാർക്ക്സും (അദ്ദേഹം പിന്നീട് "പീഡിയാട്രിക് ഒഫ്താൽമോളജിയുടെ പിതാവ്" എന്നറിയപ്പെട്ടു) വാഷിംഗ്ടൺ ഡിസിയിലെ ചിൽഡ്രൻസ് ഹോസ്പിറ്റലിൽ (ഇപ്പോൾ ചിൽഡ്രൻസ് നാഷണൽ മെഡിക്കൽ സെന്റർ) ഏതെങ്കിലും ഉപവിഭാഗത്തിന്റെ ആദ്യത്തെ നേത്രരോഗ ഫെലോഷിപ്പ് പരിശീലന പ്രോഗ്രാം ആരംഭിച്ചു. പാർക്ക്സ് തന്റെ കരിയറിൽ നിരവധി പീഡിയാട്രിക് നേത്രരോഗവിദഗ്ദ്ധരെ പരിശീലിപ്പിക്കുകയും അമേരിക്കൻ അസോസിയേഷൻ ഫോർ പീഡിയാട്രിക് ഒഫ്താൽമോളജി ആൻഡ് സ്ട്രാബിസ്മസ് എന്ന ദേശീയ സംഘടന സ്ഥാപിക്കുകയും ചെയ്തു. കാലക്രമേണ, യുണൈറ്റഡ് സ്റ്റേറ്റ്സിലെ ശിശുരോഗ നേത്രരോഗവിദഗ്ദ്ധരുടെ പരിശീലനത്തിനായി 30 ലധികം പ്രോഗ്രാമുകൾ വികസിപ്പിച്ചെടുത്തു. അമേരിക്കൻ അക്കാദമി ഓഫ് പീഡിയാട്രിക് ഒഫ്താൽമോളജി ആൻഡ് സ്ട്രാബിസ്മസ് അമേരിക്കൻ അക്കാദമി ഓഫ് പീഡിയാട്രിക്സുമായി ചേർന്ന് പീഡിയാട്രിക് നേത്രരോഗം, വിഷൻ സ്ക്രീനിംഗ് മാർഗ്ഗനിർദ്ദേശങ്ങൾ എന്നിവയുമായി ബന്ധപ്പെട്ട വിഷയങ്ങളിൽ പ്രവർത്തിക്കുന്നു.
മറ്റ് ശ്രദ്ധേയമായ ശിശുരോഗ നേത്രരോഗവിദഗ്ദ്ധരിൽ ജാക്ക് ക്രോഫോർഡ്, ജോൺ ടി. ഫ്ലിൻ, ഡേവിഡ് എസ്. ഫ്രണ്ട്‌ലി, യൂജിൻ ആർ. ഫോക്ക്, ഡേവിഡ് ഗ്യൂട്ടൺ, റോബിസൺ ഡി. ഹാർലി, യൂജിൻ ഹെൽവെസ്റ്റൺ, ആർതർ ജാംപോൾസ്കി, ബാരി ജെയ്, ഫിലിപ്പ് നാപ്പ്, ബർട്ടൺ ജെ. കുഷ്‌നർ, ഹെൻ‌റി മെറ്റ്സ്, മെർലിൻ ടി. മില്ലർ, ജോൺ പ്രാറ്റ്-ജോൺസൺ, ആർതർ റോസെൻ‌ബൂം, വില്യം ഇ. സ്കോട്ട്, ഗുണ്ടർ കെ. വോൺ നൂർ‌ഡൻ, മെറ്റ് വാർ‌ബർഗ് എന്നിവർ ഉൾപ്പെടുന്നു.
പുറം കണ്ണികൾ
വർഗ്ഗം:നേത്രവിജ്ഞാനം വർഗ്ഗം:പീഡിയാട്രിക്സ്
ആലിസ് വിൽസൺ
കനേഡിയൻ ഭൂഗർഭ ശാസ്ത്രജ്ഞയും പാലിയെന്റോളോജിസ്റ്റും ആണ് ആലിസ് വിൽസൺ (ഓഗസ്റ്റ്‌ 26, 1881 – ഏപ്രിൽ 15, 1964). 1913 മുതൽ 1963 വരെ കാനഡയുടെ തലസ്ഥാനവും ഒരു നഗരവുമായ ഓട്ടവയിൽ ഉള്ള ശിലക്രമങ്ങളിലും ഫോസ്സിലുകളിലും അനവധി പഠനം നടത്തുകയുണ്ടായി.
അവലംബം
വർഗ്ഗം:വനിതാ പാലിയെന്റോളോജിസ്റ്റുകൾ
റഷീദ് കനിസ്പോറി
അവലംബം
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ വർഗ്ഗം:കാശ്മീരി കവികൾ
പിറവന്തൂർ
പിറവന്തൂർ കൊല്ലം ജില്ലയിൽ പത്തനാപുരത്തിനും പുനലൂരിനും ഇടയിലുള്ള ഒരു ഗ്രാമം. ഈ പേരിലുള്ള ഒരു ഗ്രാമ പഞ്ചായത്തിന്റെ ഭാഗമാണ്.
പ്രധാന സ്ഥലങ്ങൾ
പിറവന്തൂർ ,പുന്നല, ചാച്ചിപുന്ന, അലിമുക്ക്, ആനകുളം കറവൂർ, കടശ്ശേരി,
വിദ്യാഭ്യാസം
.
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
എസ്എവി001
എയിഡ്സ് രോഗത്തിന് എതിരെയുള്ള പുതിയ വാക്സിനാണ് SAV001. കാനഡയിൽ ആണ് ഈ വാക്സിൻ വികസിപ്പിച്ചത്‌. സുമഗെൻ എന്ന കമ്പനിയുടെ സഹായത്തോടെയാണ് ഈ പുതിയ വാക്സിൻ വികസിപ്പിച്ചത്. ഈ വാക്സിന്റെ ഇതുവരെയുള്ള എല്ലാ പരീക്ഷണങ്ങളും വിജയകരമായിരുന്നു. ഇനി ചില ക്ലിനിക്കൽ പരീക്ഷണങ്ങൾ കൂടി കഴിഞ്ഞാൽ ഈ വാക്സിൻ വാണിജ്യ അടിസ്ഥാനത്തിൽ ഉദ്പാദിപ്പിക്കാനാകും എന്നാണ് വിലയിരുത്തപ്പെടുന്നത്. എയിഡ്സ് എന്ന മഹാരോഗത്തിന് എതിരെയുള്ള വിജയമായി ഈ വാക്സിന്റെ കണ്ടുപിടിത്തം വിശ്വസിക്കപ്പെടുന്നു.
അവലംബം
വർഗ്ഗം:വാക്സിനുകൾ
ഫൽസുമാ മഡഗാസ്കറിൻസിസ്‌
(ഇംഗ്ലീഷിൽ: Phelsuma madagascariensis) (ശാസ്ത്രീയ നാമം: Phelsuma madagascariensis) ആഫ്രിക്കയിലെ മഡഗാസ്കർ, കാമറൂൺ, സിംബാബ്വെ, മൊസാംബിക്ക് തുടങ്ങിയ രാജ്യങ്ങളിലും മൊറോനി, അൻത് സിരാനാമ എന്നീ ദ്വീപുകളിലും കാണപ്പെടുന്ന പല്ലിയാണ്. ഇവയുടെ പ്രധാന ഭക്ഷണം കീടങ്ങളാണ്.
അവലംബം
വർഗ്ഗം : പല്ലികൾ